Mnogo lažnih fiskalnih računa - PKS-RPK Novi Sad\nGrađani sve više prijavljuju izdavanje lažnih fiskalnih računa pa u Poreskoj upravi objašnjavaju kako razlikovati ispravan od neispravnog fiskalnog isečka. Fiskalni račun najlakše je prepoznati\npo fiskalnom znaku koji se sastoji od četiri ocila, razdvojenih krstom i ispisanih u kvadratu, a nalazi se u donjem delu računa. Osim toga, fiskalni isečak mora imati jasne podatke o samom trgovcu, uključujući pun naziv obveznika i objekta, kao i adresu objekta, rekli suÂ Tanjugu u Poreskoj upravi.\nIzdavanje predračuna ili međuračuna, koji su veoma slični fiskalnim računima, kako dodaju, nije sporno, ali ukoliko prilikom plaćanja kupac ili gost dobije fiskalni isečak koji, kad plati robu ili uslugu, treba i da uzme i sačuva u krugu od 20 metara po izlasku iz objekta. Predračuni, međuračuni ili takozvani blok-računi, najviše su zastupljeni u ugostiteljskim objektima.\nTakvo objašnjenje poreznici su ponudili, budući da se pokazalo da građani, dva meseca nakon aktiviranja „poreskog alarma”, najčešće prijavljuju neizdavanje fiskalnih računa i izdavanje lažnih računa.Na specijalnnom portalu Poreske uprave www.poreskialarm.rs, građani mogu prijaviti uočene poreske nepravilnosti u radu poreskih obveznika, a u funkciji je od 6. avgusta 2015. godine. Građanima je omogućeno da i tim putem prijave obveznike kod kojih uoče nepravilnosti u poslovanju, odnosno sve koji ne poštuju zakon i izbegavaju plaćanje poreza i drugih javnih prihoda.\nPoreske nepravilnosti koje prijavljuju građani su veoma značajne za analizu rizika, koja se pokazala kao izuzetno efikasna metoda u postupku izbora obveznika koji će se kontrolisati, navode u Poreskoj upravi.\nInvestitori hoće stabilnost\nEvropske banke za obnovu i razvoj (EBRD) odobriće Srbiji kredite vredne više od pola milijarde evra, jer je…


TotalCar.rs » Radovi na Gazeli: izmene do 30. maja\ngazela, novo, Srbija\n0 komentara 4221 pregleda\nOd 15.05.2011. (nedelja) do 30.05.2011.g. (ponedeljak) u periodu od 00.00h do 04.00h zbog izvođenja pripremnih radova na sanaciji Trolejbuskog mosta, za saobraćaj će svakodnevno biti zatvaran izlaz iz pravca Sajma i Savske ulice na autoput E-75 u smeru ka Nišu i ka Ulici kneza Miloša ka centru, obaveštavaju iz preduzeća ”Putevi Srbije”.\nAlternativni pravac za sva vozila ka autoputu E-75 u smeru ka Nišu je izlaz ka Topčiderskoj zvezdi i dalje ka izlazu na autoput E-75 iza Ruda ili Bulevar kneza Aleksandra Karađorđevića – Dr Milutina Ivkovića – Autokomanda – Autoput E-75.\nAlternativni pravac za sva vozila ka Ulici kneza Miloša je izlaz ka Topčiderskoj zvezdi i nazad Bulevarom vojvode Putnika preko Trolejbuskog mosta.\nPodsećamo da sve dosadašnje izmene režima saobraćaja na mostu Gazela ostaju i dalje na snazi.\nJP “Putevi Srbije” apeluje na sve učesnike u saobraćaju da obrate pažnju na postavljenu privremenu saobraćajnu signalizaciju, prilagode brzinu kretanja postojećim uslovima i povedu računa o bezbednosti radnika koji izvode radove.\nBMW i8 Roadster – prvi primerak sišao sa proizvodne trake fabrike u Lajpcigu\nŠpijunske fotke: Audi Q7 (2015)


Održana XXI redovna sednica Skupštine opštine Bela Crkva (VIDEO) - Radio Bela Crkva\nPočetna > Vesti > Društvo > Održana XXI redovna sednica Skupštine opštine Bela Crkva (VIDEO)\nNa samom početku sednice potvrđen je mandat novom odborniku sa liste „Aleksandar Vučić – Srbija pobeđuje“. Umesto Milice Uljmanski koja je izabrana na mesto zamenika predsednika opštine, potvrđen je mandat Nenadu Nikoliću iz Kajtasova.\nOdbornici SO Bela Crkva su na 21. redovnoj sednici većinom glasova usvojili programe poslovanja 13 javnih preduzeća i ustanova čiji je osnivač opština i još 12 odluka među kojima je bilo i usvajanje Statuta opštine Bela Crkva, Odluka o realizaciji budžeta opštine Bela Crkva u delu planiranih rashoda za usluge socijalne zaštite za 2019. godinu, predlog Plana javnog zdravlja opštine Bela Crkva za 2019. godinu kao i predlog Odluke o izradi izmene i dopune plana generalne regulacije naselja Bela Crkva.\nRad 21. redovne sednice SO Bela Crkva protekao je bez učešća pojedinih odbornika opozicije i onih koji se predstavljaju kao lokalni predstavnici Saveza za Srbiju, što ukazuje na činjenicu da oni, bez obzira što su izbrani da zastupaju interese građana opštine Bela Crkva, svoje delovanje isključivo temelje na ličnim interesima i interesima svojih nalogodavaca koji ne žele bolji standard i bolji život stanovnika belocrkvanske opštine.\nPredsednik SO Bela Crkva Marjan Aleksić ocenio je da bojkot pojedinih odbornika opozcije nije u skladu sa interesima građana opštine Bela Crkva, posebno kada se ima u vidu da su na dnevnom redu bili programi poslovanja javnih preduzeća i ustanova koji servisiraju potrebe građana i čije je poslovanje od važnosti za svakodnevni život našh sugrađana.\n„Odbornici Srpske napredne stranke su i na ovoj sednici pokazali svoju odgovornost prema građanima koji su ih birali, i u narednom periodu trudiće se da obezbede što bolje uslove života u opštini Bela Crkva“ – rekao je Aleksić.\nVelika je čast da je Belu Crkvu posetio predsednik Srbije Aleksandar Vučić, istakao je predsednik SO Bela Crkva Marjan Alekisć i dodao da je ovo prva poseta predsednika Beloj Crkvi, što je od izuzetne važnosti i ima ogroman značaj za našu lokalnu zajednicu.\n„Mogu da kažem da je predsednik Srbije Aleksandar Vućić obećao nove investicije u našoj opštini što će doprineti boljem standardu i boljem životi svih naših sugrađana. U toku ove godine očekujemo početak izgradnje sportske hale, a rečeno je da će kompletna izgradnja trajati dve godine nakon čega će Bela Crkva imati sportsku salu nakon toliko godina čekanja. Uspeli smo da završimo novi blok specijalne bolnice „Dr Budislav Babić“ koja je od velikog lokalnog i regionalnog značaja. Ove godine očekujemo i dovođenja gasa od Tilve do Bele Crkve što je od značaja za zainteresovane investitore koji imaju nameru da otvore proizvodne pogone u industrijskoj zoni.“ – naglasio je Marjan Aleksić.\nSuština rada lokalnog parlamenta je da stvorimo što bolje uslove života u Beloj Crkvi, na tome radimo i rezultati su vidljivi, a očekujemo još više investicija u narednom periodu, sve u cilju privrednog razvoja naše opštine što će nadam se doprineti da građani ostanu u Beloj Crkvi i živeti bolje sa većim standardom, zaključio je na kraju predsednik SO Bela Crkva Marjan Aleksić.\nDruštvo, PolitikaBela Crkva, sednica, Skupština opštine


Održan treći dečiji fudbalski turnir “Progar kup 2021” - Beogradski Portal\nOdržan treći dečiji fudbalski turnir “Progar kup 2021”\nFudbalski klub “Borac” iz Progara organizovao je tokom vikenda tradicionalni turnir u fudbalu za mlađe kategorije “Progar kup 2021”.\nNa trećem po redu turniru učestvovalo je 40 ekipa iz Srbije i regiona a na teren je istrčalo oko 500 malih fudbalera, podeljeni po generacijama od 2010. do 2013. godišta.\nSvečano otvaranje turnira je upriličeno u subotu, 19. juna, u 10 časova, nakon čega su svoje fudbalske veštine pokazali fudbaleri 2011. i 2013. godište a FK „Borac“ Progar je osvojio prvo mesto u generaciji 2013. i to im je najveći uspeh do sada. U nedelju, 20. juna, igrali su 2010. i 2012. godište a za najbolje pojedince u kategorijama: najbolji igrač, najbolji golmana i najbolji strelac turnira, organizator je obezbedio pehare dok je svaki mladi fudbaler dobio specijalnu medalju za učešće. Organizator turnira FK „Borac“ Progar je obezbedio pehare za prvo, drugo i treće mesto za generaciju 2010/2011/2012 i 2013. kao i za fudbalsku ekipu koja je osvojile četvrto mesto, kao podstrek da nastave vredno da treniraju i budu još bolji.\nPredsednik FK „Borac“ Progar Milan Milanović zahvalio se privrednicima sa teritorije opštine Surčin koji su pomogli u organizaciji turnira kao i Gradskoj opštini Surčin i predsedniku Stevanu Šuši na pomoći, jer podrška lokalne samouprave mnogo znači u organizaciji ovako velike sportske manifestacije.\nTakmičenju u fudbalu je prisustvovao i član Veća GO Surčin Predrag Baroš, koji se družio sa malim fudbalerima i iskoristio priliku da obiđe renovirane klubske prostorije i svlačionice, i uveri se da fudbaleri imaju odlične uslove za rad i trening, o čemu brine rukovodstvo FK “Borac“, i trudi se iz godine u godinu da što više poboljša uslove. Vrhunski treneri škole fudbala maksimalno predano i vredno rade sa decom, taj rad daje dobre rezultate, a rezultati su se mogli videti tokom vikenda na stadionu FK „Borac“ u Progaru. Pored toga, predanost radu sa decom manifestuje se i sve većim brojem upisane dece u školu fudbala, i to ne samo dece iz Progara, već i iz Jakova, Boljevaca, Bečmena, Kupinova…\nPrvi dečiji fudbalski turnir FK „Borac“ Progar je organizovao u junu 2019. godine, sa nadom da će postati tradicionalan, i tada su na turniru učestvovale 33 ekipe iz cele Srbije, generacija 2008 – 2011. godište, a danas se organizuje već treći put po redu i sve je veća posećenost i zainteresovanost.


Pismo premijerki: Podržite zahtev sindikata da minimalac bude 39.000 dinara\nBiznis Autor:Bojana Milovanović10. avg. 202114:37\nMinimalna zarada, iako bi trebalo da bude izuzetak, postala je u Srbiji realnost za više od 350.000 zaposlenih, istakao je Centar za politike emancipacije u svom pismu premijerki Ani Brnabić uz apel da podrži zahtev sindikata da se minimalac podigne na bar 39.000 dinara.\n„Pišem Vam u vezi sa predstojećim pregovorima o visini minimalne zarade za 2022. godinu koji će se odvijati u okviru Socijalno-ekonomskog saveta uz apel da podržite sindikate i njihov zahtev da se minimalna zarada podigne barem do nivoa minimalne potrošačke korpe koja je u aprilu ove godine iznosila 39.000 dinara“, stoji u pismu koje je premijerki uputio Vladimir Simović, koordinator programa za radna prava Centra za politike emancipacije CPE, a prenosi N1.\nMogućnost življenja od sopstvenog rada trebalo bi da bude, kako se ukazuje u pismu – civilizacijski standard.\nPoslodavci objašnjavaju pod kojim uslovima je moguć veći minimalac\n„Zakon o radu nalaže da se pri utvrđivanju minimalne cene rada polazi naročito od ‘egzistencijalnih i socijalnih potreba zaposlenog i njegove porodice izraženih kroz vrednost minimalne potrošačke korpe’. Ipak, kao što i sami znate, minimalna zarada je ove godine bila daleko ispod nivoa minimalne potrošačke korpe. Minimalna zarada se trenutno nalazi ispod granice siromaštva za tročlanu porodicu i pokazatelj je višedecenijskog urušavanja životnog standarda većine građanki i građana Srbije. Biti zaposlen u Srbiji danas, nažalost, ne znači ne biti siromašan“, navodi se u pismu.\nMinimalac bi trebalo da predstavlja izuzetak koji se sme isplaćivati najviše šest meseci i to u situacijama kad poslodavac otežano posluje, ali je posato realnost za više od 350.000 zaposlenih. Takođe, kako se ističe u pismu CPE, veliki broj ljudi prima zaradu koja je tek nešto viša od ove granice o čemu nam govore zvanični statistički pokazatelj.\n„Zato je povećanje minimalne zarade u cilju dostizanja nivoa zarada koji bi zaposlenima omogućio da žive od svog rada prvi korak stvarnog ekonomskog razvoja koji bi u prvi plan stavljao dostojanstven život radnica i radnika i socijalnu održivost i omogućio stvarni društveni razvoj Republike Srbije u celini“, navodi se u pismu.\nCPE podseća da su se socijalni akteri u okviru Socijalno-ekonomskog saveta još pre četiri godine dogovorili da će minimalac biti izjednačen sa minimalnom potrošačkom korpom, što se nije dogodilo. Ali, to se, kako se ističe, prepoznaje kao dobra volja Vlade Srbije i razumevanje položaja najniže plaćenih radnica i radnika.\n„Zbog toga tražimo od Vas i Vlade Republike Srbije da podržite zahtev sindikata za podizanjem minimalne zarade u 2022. godini barem do nivoa minimalne potrošačke korpe, a da u narednim godinama usledi sukcesivno povećanje minimalne cene rada do dostizanja nivoa plate za život koja bi omogućila dostojanstven život radnicama i radnicima“, navodi se u pismu premijerki.\nU pismu se ukazuje i da proračun plate za život polazi od realnih troškova života i pokriva osnovne potrebe radnica i radnika i njihovih porodica. Pravo na platu za život priznato je kao ljudsko pravo u Univerzalnoj deklaraciji o ljudskim pravima Ujedinjenih nacija, Međunarodnom paktu o ekonomskim, socijalnim i kulturnim pravima, Evropskoj socijalnoj povelji Saveta Evrope i brojnim drugim međunarodnim dokumentima koje je Republika Srbija ratifikovala.\n„Ustav Republike Srbije u članovima 23 i 60 kaže da je ljudsko dostojanstvo neprikosnoveno, da svako ima pravo na slobodan razvoj, poštovanje dostojanstva svoje ličnosti na radu i pravičnu naknadu za rad. Pozivamo vas i Vladu Republike Srbije da omogući građanima i građankama Srbije ova prava“, navodi se u pismu Centra za politike emancipacije upućenom Ani Brnabić.\nAna BrnabićCentar za političke emancipacijeminimalac


Continental otvorio Centar za istraživanje u Novom Sadu - Nemci zapošljavaju još 500 radnika - Edukaplus\nContinental otvorio Centar za istraživanje u Novom Sadu – Nemci zapošljavaju još 500 radnika\nNemačka kompanija Continental otvorila je danas u Novom Sadu Centar za istraživanje i razvoj, a kako je rečeno na otvaranju, dve poslovne jedinice baviće se razvojem sistema elektronske kontrole enterijera vozila i razvojem sistema elektronske kontrole bezbednosti vozila.\nKompanija je već angažovala 100 inženjera za visokotehnološke projekte i razvoj proizvoda u Novom Sadu, rečeno je na otvaranju.\nU planu je da u narednim godinama Continental zaposli 500 radnika u Novom Sadu, uglavnom u oblasti softvera i sistemskog inženjeringa, a njihova bruto plata biće oko 2.000 EUR, rečeno je na otvaranju.\nDirektor Continentala u Srbiji Saša Ćioringa je rekao da ta kompanija u Novom Sadu traži iskusne inženjere, mlade diplomce i studente IT-a.\nContinental je osnovan 1871. u Hanoveru i danas je jedna od vodećih automoto kompanija u svetu sa 230.000 zaposlenih u 56 zemalja. U 2017. je, prema preliminarnim podacima, ostvario prodaju u vrednosti od oko 44 mlrd EUR.\nPoslovna jedinica čiji je centar u Novom Sadu deo bavi se upravljanjem informacijama u vozilima i šire. Proizvodni portfolio uključuje grupe instrumenata, jedinice za kontrolu, sisteme za pristup informacijama o gumama, radio uređaje, uređaje za unos podataka, kontrolne table, softvere…


Reportaže i prikazi Archives - BelGuest\nHome » Gradski odmori » Novi Sad » Reportaže i prikazi\nMarijana Čuljak kaže da se ideja o pravljenju hamama u Novom Sadu začela tokom njenih mnogobrojnih putovanja po Bliskom istoku i Mediteranu gde je često posećivala hamame.\nBy BelGuest|2020-12-25T21:40:20+01:0025 decembra, 2020|Reportaže i prikazi|Komentari su isključeni na Ambijent za višeslojno uživanje\nIrig je bogomdani kraj za hedoniste i to ne samo zbog vrhunskih vina i vinarija, lepota Fruške gore u čiji se centar smestio, niti zbog obilja interesantnih mesta u okruženju: fruškogorskih manastira, Banje Vrdnik, etnosela Vrdnička kula, Perkovog salaša, jezera Međeš i Šelevrenac...\nBy BelGuest|2019-06-22T11:55:07+02:0021 juna, 2019|Gradovi, Reportaže i prikazi|0 Comments\nSledeće godine Novi Sad će biti obojen snagom i bojama mladosti Starog kontineta. U okviru OPENS 2019, najavljena je organizacija sedam međunarodnih konferencija i kongresa.\nBy BelGuest|2018-12-19T15:21:35+01:0019 decembra, 2018|Novi Sad, Reportaže i prikazi|0 Comments\nSavremeni putnici sve češće obilaze Novi Sad krećući se unutar koridora koje su omeđili graditelji sesecionističkih građevina. Jedan od takvih itinerera započinje pričom o bidermajer-nazarenskom slikarstvu, čiji je naznačajniji predstavnik unutar srpskog slikarstva, novosadski slikar Pavle Simić.\nVodimo vas u Muzej Vojvodine, u kome ćete otkriti nesvakidašnja bogatstva – svetska i lokalna.\nBy BelGuest|2019-04-02T16:02:50+02:007 jula, 2018|Muzeji i galerije, Novi Sad, Reportaže i prikazi|0 Comments\nU godini jubileja, Galerija Matice srpske koja poseduje jednu od najvrednijih kolekcija nacionalne umetnosti od 16. do 20 veka završila je adaptaciju zgrade. Fasada je dobila svoje novo ruho i dekorativnu rasvetu, a Galerijski prostor je ponovo dostupan javnosti.


Honda S2000 iz 2002. definitivno predstavlja automobil snova\nVeoma lep i savršeno očuvan model S2000 kompanije Honda trenutno se nalazi na prodaji i deluje kao san svakog ljubitelja automobila japanskog brenda...\nUprkos tome što je star 15 godina, ovaj S2000 do sada je posedovao svega jednog vlasnika i dobio je svega 798 kilometara na odometru, što ga čini S2000 modelom sa najmanjom kilometražom na svetu.\nEksterijer ovog ikoničnog dvosed sportskog modela kompanije Honda, ofarban je New Formula Red bojom, dok je njegov enterijer prekriven crnim kožnim sedištima i plastikom. Kao što se može očekivati, eksterijer i enterijer modela izgledaju kao potpuno novi, a čak je i motor oslobođen bilo kakve prljavštine i prašine.\nDok ovaj S2000 predstavlja jednu od najpoželjnijih generacija AP1 modela, ispod njegove haube nalazi se dvolitarski motor sa četiri cilindra i unutrašnjim sagorevanjem, koji ugrubo poseduje oko 240 ks i 218 Nm obrtnog momenta koji se šalju na zadnju osovinu sportskog automobila. Ovaj pogonski sklop takođe poseduje veoma lepih 9.000 motornih rotacija u minuti, a pre nego što je Ferrari 458 Italia izašao na tržište, posedovao je najbolji izlazni rejting za proizvotni motor sa unutrašnjim sagorevanjem na svetu.\nImajući u vidu savršeno stanje ovog primerka, cena od 37.995 dolara veoma je razumljiva, a veća je za oko 3.000 od novog Civic Type R modela.


Uslovi korišćenja - Riznica lepih reči\nUslovi korišćenja i pravila sadržana u ovom dokumentu se odnose na sve posetioce i korisnike sajta Riznica lepih reči (riznicalepihreci.co.rs).\nRiznica lepih reči (riznicalepihreci.co.rs) sajt je u vlasništvu firme Riznica, sa matičnim brojem 08213062 i sedištem u Milovana Glišića br2, Bački, Novi Sad. Korišćenjem sajta, prihvatate i slađete se sa svim pravilima i uslovima, koji s vremena na vreme mogu biti izmenjeni i objavljeni ovde bez prethodnog obaveštavanja. Potrebno je da ovu stranicu posećujete periodično.\nAdministratori sajta Riznica lepih reči (riznicalepihreci.co.rs) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. Riznica lepih reči (riznicalepihreci.co.rs) nije odgovoran za bilo koju štetu koja može da se desi od neautorizovanog pristupa Vašem nalogu.\nRiznica lepih reči (riznicalepihreci.co.rs) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da Riznica lepih reči (riznicalepihreci.co.rs) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


Evropski projekat u rasulu, Istočna Evropa se okreće Rusiji | WebTribune\nDok se evropski projekat izgleda nalazi u rasulu, mnoge zemlje bivšeg Istočnog bloka počele su da shvataju da su prebrzo odlučile da se pridruže „evropskoj porodici“ koja nikada nije bila „prava meta“ i gde su „ostavljene da stagniraju“, te se one sada okreću Rusiji, smatra politikolog Fil Batler.\n„Bivše zemlje sovjetskog bloka predstavljaju neku vrstu lakmus testa koji pokazuje da EU u startu nije bila prava meta. Nemačka i Centralna Evropa su neko vreme cvetale, dok su ostale nacije ostavljene da stagniraju“, piše politički istražitelj i analitičar, politikolog i stručnjak za Istočnu Evropu Fil Batler u svom analitičkom tekstu za internet-časopis „Nju istern autluk“.\n„EU, NATO i zapadni savez potpuno su izneverili narode istočne Evrope. Neuzvraćena ljubav zemalja bivšeg sovjetskog bloka polako se pretvara u prezir. Evromajdan, a potom i građanski rat ogolili su stare ideološke i kulturne podele. I dok se Brisel i NATO oporavljaju od nedavnih događaja, izazivanje straha koje je korišćeno za uticaj na narode u Uniji gubi svoju efikasnost“, kaže on.\nOn zatim kao primer navodi tekuće političke procese u brojnim zemljama Istočne Evrope.\nU Moldaviji, kaže on, „postoji opšteistočni zaokret ka Rusiji“. Nova vlada ove zemlje uspela je da pobedi jer je „većina Moldavaca za strateško partnerstvo sa Rusijom“, za koje se novi tim zalaže.\n„Naša sadašnja proevropska koalicija je 2014. u parlamentu potpisala sporazum o saradnji sa Evropskom unijom i, iskreno, od Evropske unije skoro da nismo ništa dobili, a istovremeno smo pretrpeli veliki ekonomski udarac gubitkom ruskog tržišta i našeg strateškog partnera. To je ono što se desi kada na vlast dođu političari koji pokušaju da unište prastare veze i tradicije između naših naroda“, rekla je bivša premijerka Moldavije i sadašnja predsednica Socijalističke partije Zinaida Grečeani.\nBatler dalje navodi da južno i zapadno od Moldavije niz zemalja-članica EU razmatra napuštanje, nalik „bregzitu“, globalističkog sistema, za koji mnogi smatraju da je osuđen na neuspeh.\nNa zapadu je Mađarska, takođe, počela da se okreće prema Rusiji, navodi on, a Bugarska „nikada nije u potpunosti bila podređena Zapadu“.\nU nedavnoj anketi sprovedenoj u Mađarskoj, 75 odsto ispitanika favorizovalo je pragmatične odnose sa Rusijom, za razliku od samo pet odsto sa stavom da „Mađarska ne bi trebalo uopšte da razgovara sa ruskim predsednikom Vladimirom Putinom“.\n„Nemiri u Bukureštu zbog stvarne ili pretpostavljene korupcije rukovodstva, stalne poteškoće u Grčkoj, stara pesma iz Srbije, pa čak i zemlje kao što je Slovenija, šalju jasan signal“, smatra on.\nTursko resetovanje odnosa sa Rusijom, a posebno obnova projekta gasovoda „Turski tok“ odražava zaokret ka Rusiji Grčke, Makedonije, Slovenije, Italije i drugih ranije odanih poklonika NATO-u i EU, ističe Batler.\n„Bez obzira na to kako klasifikujete sve ove geopolitičke poteze, veoma je jasan trend u korist veza sa Rusijom“, zaključuje on.\nLAJKUJTE NAS NA FEJSBUKU\tIZBOR UREDNIKA Follow Webtribune.rs on Google +\tNAJNOVIJI ČLANCI\tTRAMP SPASAO SVET OD NUKLEARNOG RATA: Predao Rusima neverovatno značajne podatke , evo šta …\nKako će dvojica velikana ove igre funkcionisati zajedno: Novi Đokovićev trener je sve ovo već prošao…\nVUČIĆ: Srbija bi ulaskom u NATO rešila veliki deo svojih problema, ali bi to bilo protiv volje 75 odsto naroda\nNove vesti\tTRAMP SPASAO SVET OD NUKLEARNOG RATA: Predao Rusima neverovatno značajne podatke , evo šta …\nPogledi\tSrbija je stabilna demokratija, stabilna zemlja, vrlo stabilna ekonomija, PA SVAKE GODINE IZBORI\nBoris Beker za Novakov preokret: On je toliko mentalno jak da misli da ne može biti pobeđen\nMagazin\tKAKO SE OBOGATITI NA BRZINU: Ovo su 10 prevaranata koje istorija pamti!\nAktuelno\tAUSTRIJSKI ISTORIČAR: Evo zašto je Milošević za Zapad a posebno Nemačku bio žrtveni jarac i novi Hitler, a Srbi novi nacisti


Čubrilović: Do kraja mjeseca prijedlozi izmjena zakona o vraćanju nadležnosti Srpskoj | Banjaluka.net\nPredsjednik Narodne skupštine Republike Srpske Nedeljko Čubrilović očekuje da će do kraja mjeseca u parlament stići prijedlozi izmjena i dopuna zakona u vezi sa vraćanjem nadležnosti Republike Srpske, nakon čega će vrlo brzo biti zakazana posebna sjednica Narodne skupštine.\n“Razmatranje ovih prijedloga zakona i održavanje posebne sjednice Narodne skupštine Republike Srpske ne zavisi od nas, već od onih koji pripremaju izmjene i dopune tih zakonskih rješenja”, rekao je Čubrilović novinarima u Banjaluci.\nKomentarišući jučerašnji sastanak u Istočnom Sarajevu najviših zvaničnika Republike Srpske sa ambasadorima evropskih zemalja u BiH, Čubrilović je naveo da su ambasadori pokazali razumijevanje za pitanja koja je rukovodstvo Republike Srpske pred njih iznijelo.\n“Nije bila podrška, ali nije bilo ni napada izuzev predstavnika EU koji je na tom sastanku pokazao dosta nekorektnosti i nerazumijevanja mnogih stvari i političkih procesa koji se ovdje dešavaju”, objasnio je Čubrilović.\nOn je naglasio da niko u Republici Srpskoj ne priziva rat i ne traži secesiju i ono što Dejtonskim mirovnim sporazumom nije definisano, ističući da je to na jučerašnjem sastanku jasno rečeno.\nČubrilović je rekao da je zahvalan ambasadorima i predstavnicima ambasada na interesovanju koje su pokazali kroz svoja obraćanja na sastanku.


Miloš Vazura, najnovije vesti - Naslovi.net\nSada je i zvanično. Umar Sadik igrač je Partizana, po otkupnoj klauzuli koja je ranije dogovorena uz dodatne klauzule. Ono što je generalni direktor Partizana Miloš Vazura najavio danas je i zvaničo dobilo epilog. Umar Sadik igrač je Partizana, a… »\nNije Partizan čekao leto da aktivira otkupnu klauzulu. Nije Partizan čekao leto da aktivira otkupnu klauzulu Umar Sadik je igrač Partizana. Miloš Vazura je ranije najavio da će Partizan iskoristiti otkupnu klauzulu od 1,7 miliona evra i to je i… »\nHot sport pre 31 dan\nPartizanovi fudbaleri su na ceni ove zime, te po pisanju medija postoji interesovanje i za Takumo Asana, Miloš Vazura pojašnjava o čemu se radi. Spekuliše se da je za fudbalera Partizana Asana zainteresovana Lokomotiva iz Moskve, glasine je dodatno… »


Srbija, Evropska unija i pregovori: Tapkanje u mestu na kraju godine pandemije - Ozonpress :: internet portal\n„Ako se utvrdi da je u ključnim pitanjima došlo do dovoljnog napretka, ne bi bilo teško ići dalje i otvarati poglavlja“, rekao je Mihael Rot, nemački ministar za Evropu, a prenosi agencija Beta.\nVilijem Voker: „Ekonomija neće rešiti politička pitanja Srbije i Kosova“\n„Daleko smo od kraja pregovora, čak nismo došli ni do polovine, i u ovom trenutku taj rok nije ostvariv“, ocenjuje u razgovoru za BBC na srpskom predsednik Evropskog pokreta u Srbiji Vladimir Međak.\nDva osnovna razloga za manjak napretka u otvaranju novih poglavlja su „stanje demokratije i vladavine prave i sporost reformi“, kaže izvršni urednik portala European Western Balkans Nikola Burazer za BBC na srpskom.\n„Uzimajući u obzir ozbiljnost političke krize i očigledan sunovrat demokratskih institucija, nije nimalo čudno što ove godine Srbija nije nagrađena otvaranjem nijednog poglavlja“, smatra.\n„To je ozbiljan krug država, nije da vas blokiraju jedna ili dve pa da možete da kažete da postoje nacionalni interesi koji vas sprečavaju – ovo je sistemsko pitanje i svi zameraju stanje vladavine prava“.\nBurazer podseća da je Srbija i prethodnih godina, kada je otvarala po dva poglavlja godišnje, „po pravilu otvarala manje poglavlja nego što je tvrdila da je spremna da otvori“, ali da ni ti tempom nije napravila značajniji napredak.\n„Evropske integracije Srbije su toliko usporile da se može govoriti i o tapkanju u mestu, naročito ako imamo u vidu da se u EU ne ulazi otvaranjem, već zatvaranjem poglavlja“, ocenjuje.\nNemački ministar Rot je naglasio da „otvaranje poglavlja pregovora o članstvu s EU nije neki velikodušni poklon Brisela i to ne zavisi od Berlina, već od ostvarenog napretka“.\nAleksandar Vučić, predsednik Srbije, nedavno je u razgovoru sa nemačkom kancelarkom Angelom Merkel rekao da su na evropskom putu Srbije „reforme u oblasti vladavine prava od suštinskog značaja i da je saradnja institucijama EU dobar put za nastavak unapređenja ove oblasti“.\nA u poslednjem razgovoru sa ambasadorima zemalja članica EU u Beogradu naglasio je da je Srbija „iskreno posvećena daljim i dubljim reformama kojima pristupa sa odgovornošću i ozbiljnošću“.\nOdgovarajući na tvrdnje Fridam Hausa, premijerka Ana Brnabić je negirala da je Srbija lider u urušavanju demokratije na Zapadnom Balkanu i istakla da je „država sa najvišim stepenom demokratije u regionu.“\n„Sve se to dešava od početka pristupnih pregovora, kada Srbija treba da se približava Evropskoj uniji“, napominje Međak.\n„Naša prosečna ocena za svih 35 pregovaračkih poglavlja je 3.03 [na skali od 1 do 5], posle šest godina pregovora je morala biti mnogo viša“, smatra Međak i podseća da je pre pet godina prosečna ocena bila 2.85.„To ukazuje na nedostatak napretka“, ocenjuje.\n„Ako pogledate ekspoze premijerke Ane Brnabić iz oktobra ove godine, koji je politička deklaracija budućih kretanja, videćete da su evropske integracije tačka 5.2, svedene na ostvarivanje nezavisnosti pravosuđa kroz ustavne promene“, zaključuje.\n„Zbog izrazito proruske i prokineske politike vlade, 57 odsto ispitanika smatra da bi Srbija trebalo da koordinira spoljnu politiku sa Rusijom i Kinom“, kaže za BBC na srpskom Maja Bjeloš, istraživačica Beogradskog centra za bezbednosnu politiku (BCBP), koji je nedavno sproveo godišnje istraživanje.\nIstraživanja javnog mnjenja koje godišnje sprovodi Ministarstvo za evropske integracije su, prema poslednjim dostupnim podacima za decembar 2019, dala nešto drugačiju sliku – tada je podrška članstvu EU iznosila 54 odsto, a procenat onih koji se protive integracijama 24 odsto.\nBjeloš ocenjuje da Ministarstvo za evropske integracije od 2017. objavljuje „oprečne podatke“.\n„Njihova istraživanja pokazuju nagli porast podrške članstvu Srbije u EU sa 41 odsto u 2016. na čak 54 odsto u 2019, kao i da se stalno smanjuje postotak onih koji se protive EU“, kaže.\n„Glavni razlog za opadanje podrške je što se Vlada Srbije samo formalno zalaže za članstvo u EU, a suštinski godinama potkopava javnu podršku učlanjenju u Uniju tako što širi antievropski diskurs, odnosno kritiku EU kroz provladine medije istovremeno favorizujući Kinu i Rusiju“, smatra Bjeloš.\nBurazer podseća da „diskurs o Evropskoj uniji uglavnom oblikuju predstavnici vlasti“.\n„Oni uporno forsiraju narativ da je Srbija veoma uspešna u reformama, ali da je Evropska unija ne želi da je primi, što zbog sopstvenih internih problema, što zbog Kosova na čijem priznanju insistira“, zaključuje\nBjeloš smatra da razloge nezadovoljstva građana Srbije treba tražiti i u tome što se „EU, usled finansijske krize i drugih unutrašnjih problema okrenula sebi i prepustila region Zapadnog Balkana stabilokratama“.\n„A stabilokrate su to iskoristile da ostvare prevlast partije nad državnim organima i centralizuju moć u izvršnoj vlasti urušavajući tako demokratske institucije, vladavinu prava, ljudska prava i medijske slobode“.\n„Deo građana računao je na to da će EU u odbrani evropskih vrednosti pružiti podršku onima koji se zalažu za demokratiju, pa je nastalo razočaranje kada su glavne države članice podržale političke lidere koji zarobljavaju državu“, ističe.\nMeđak objašnjava se od srpskih zvaničnika očekuje da ubuduće „povedu računa kako o EU komunicira sa građanima“.\nU tački 1 Zagrebačke deklaracije navodi se da kredibilitet posvećenosti Zapadnog Balkana evropskim integracijama između ostalog zavisi od „jasnog izveštavanja javnosti i od sprovođenja neophodnih reformi“.\n„Ovo je prvi put da se u bilo kakvoj EU deklaraciji u odnosu na Zapadni Balkan pominje komunikacija države ka građanima“, ističe Međak i ocenjuje da je Srbija time nezvanično dobila novi kriterijum za članstvo, a to je unutrašnja retorika o EU.\nOn dodaje da dokumenti Komunikacija o proširenju Evropske komisije i nova Metodologija pregovora sadrže i druge „nijansirane poruke“, kao što je navod da je Srbija „deklarativno nastrojena proevropski“, kao i da je „narušeno poverenje između EU i zemalja Zapadnog Balkana“.\n„Srbija je do sada najviše napredovala u poglavljima koja nisu politički teška, ali da ni za deo njih uvek nije dostavila pregovaračke pozicije ni nakon više godina“, podseća.\nKorona virus: U Srbiji se razmatraju nove mere, Amerikanci prvi u redu za vakcine proizvedene u SAD


Četvrtak, 22. 9. 2005.\nDo koalicije SPD-CDU moglo bi da dođe, ali bez Šredera i Merkelove na kormilu\nKancelar neko treći?\nBEOGRAD - Socijaldemokratska partija Nemačke (SPD) i Savez 90/Zeleni, koji drže vlast u Nemačkoj od 1998, počeli su juče razgovore o mogućoj koaliciji, bez obzira na činjenicu da su konzervativci na nedeljnim izborima osvojili, doduše tesnu, pobedu - osvojili su 0,9 odsto glasova, odnosno tri mandata više nego SPD.\nPredstavnici SPD i Zelenih razgovarali su pre svega o mogućoj koaliciji s liberalima (FDP) Gvida Vestervelea koji - neće u koaliciju s njima. CDU i FDP su u predizbornoj kampanji nastupali kao budući koalicioni partneri. Za danas su zakazani i prvi razgovori šefice CDU i konzervativne kandidatkinje za kancelara Angele Merkel i predsednika SPD Franca Minteferinga. Iz obe stranke je naglašeno da nije reč o koalicionim pregovorima već samo o "sondiranju terena". Teško da bi SPD i CDU mogle brzo da se dogovore o savezu jer obe stranke žele da upravo njihov kandidat vodi "veliku koaliciju". Ipak, u medijima se ta mogućnosti sve češće spominje - ali bez Šredera i Merkelove.\nPenzija 9.000 evra\nKancelar, ministri i poslanici nemaju razloga da strahuju da će ih odlazak sa funkcije baciti u finansijske nevolje. Prema nemačkom zakonu, kancelar u slučaju smene vlade ima pravo na "nadoknadu u prelaznom periodu" i na penziju. U slučaju Šredera, naknada bi se isplaćivala tri godine i bila bi 320.000 evra, plus božićni dodatak. Posle toga, Šreder bi imao pravo na penziju koja bi bila 8.937 evra. Plata poslanika Bundestaga je oko 7.000 evra mesečno.\nEvropa pažljivo prati koalicione kalkulacije u Nemačkoj jer bi njihov ishod mogao da promeni političku sliku Starog kontinenta. Od 1990, kada su se Istočna i Zapadna Nemačka ujedinile, dve velike narodne partije CDU i SPD delile su istu viziju svoje zemlje kao jakog timskog igrača u Evropi i snažnog saveznika SAD. Danas CDU optužuje Šredera da je zemlju odveo u opasne vode tako što je dozvolio da razlike u politici prema Iraku ugroze veze s Vašingtonom i zato što je promovisao strateško partnerstvo s Francuskom i Rusijom. Šreder, uz podršku većine javnog mnjenja, koje je bilo i ostalo protiv rata u Iraku, tvrdi da je svojom politikom vratio poštovanje Nemačkoj i stvorio od nje faktor mira na međunarodnom planu.\nAngela Merkel je tokom predizborne kampanje najavila da će, u slučaju da postane kancelar, promeniti neke spoljnopolitičke prioritete svoje zemlje. U samom vrhu je popravljanje odnosa s Vašingtonom i solidarnost s Poljskom i ostalim novim članicama EU iz centralne i istočne Evrope. I tri za Evropu najvažnije promene: kritičniji odnos prema Rusiji i politici tamošnjeg predsednika Vladimira Putina, blokiranje prijema Turske u EU i slabljenje osovine Berlin - Pariz, odnosno pokretačke snage evropskih integracija, i približavanje Londonu. Merkelova ne krije da podržava mnoge aspekte vizije Evrope britanskog premijera Tonija Blera, poput ukidanja poljoprivrednih subvencija.\nViše nema sumnje da će "velika trojka" EU - Britanija, Nemačka i Francuska - doživeti izmene. Francuski predsednik Žak Širak nije najboljeg zdravlja, a za manje od dve godine ističe mu mandat. Kao njegov najverovatniji naslednik pominje se Nikola Sarkozi, koji ne krije da želi da prodrma evropski "socijalni model" i deli neke ideje Merkelove.\nU samoj Nemačkoj privreda šlajfuje (beleži najsporiji ekonomski rast u EU), a stopa nezaposlenosti tuče rekorde.\nMerkelova je na tome gradila kampanju, ali uspeh joj nije bio ubedljiv: nepopularne Šrederove reforme počele su da daju rezultate i oporavak privrede polako se oseća. Izgleda da ni ideje Merkelove o promeni spoljnopolitičkih prioriteta nisu pridobile naciju koja želi promene, ali ne toliko radikalne.\nNemačka je, ipak, treća ekonomska sila sveta, a njena privreda čini 30 odsto privrede EU, pa promene koje je Merkelova najavila mnogi analitičari smatraju lošom vešću za Evropu. Ali, jedno je izvesno: ko god da postane kancelar, sigurno će raditi za Nemačku. A to je zaista velika stvar.\nNe znaju u kojem je manastiru Gotovina


Kompanija Miele u finansijskoj 2017/18. godini ostvarila je prodaju u vrednosti od 4,1 milijardi evra, što predstavlja povećanje od 167 miliona evra, odnosno 4,3 odsto. U ukupnom rastu, sa 91 milion evra, učestvovala je Steelco Grupa, italijanska podružnica kompanije Miele, koja posluje na polju medicinske tehnologije, a čiji su finansijski pokazatelji prvi put obuhvaćeni izveštajem. U Nemačkoj Miele je povećao prodaju za 2,4 odsto i dodatno unapredio svoju lidersku poziciju na tržištu. Na globalnom nivou zabeležen je dinamičan rast u Aziji, a tokom ovog izveštajnog perioda investicije kompanije iznosile su 272 miliona evra.\nKompanija Miele već treću godinu zaredom ostvaruje znatno veći rast od svog višegodišnjeg proseka, a finansijska 2017/18. godina je imala obećavajući početak. Uprkos kasnijoj stagnaciji tržišta, usled nepovoljnog deviznog kursa, Izvršni odbor kompanije Miele rast od preko četiri odsto smatra veoma uverljivim i pozitivnim signalom, navodi se u saopštenju.\nUmesto vođenjem kratkotrajnih prodajnih bitki, kompanija Miele još jednom je ostvarila benefit zahvaljujući poštovanju principa kvaliteta i pružanja pogodnosti korisnicima, istakao je Izvršni odbor. Posebno u ovom vremenu, kada se mnogi ljudi osećaju nesigurnim, brend Miele predstavlja zaštitu vrednosti i pouzdanosti. Sa premijerom revolucionarnog novog aparata za kuvanje, Dialog rernom, na IFA 2017 izložbi, Miele je još jednom potvrdio da je lider u inovacijama u svojoj industrijskoj branši.\nTržišna pozicija se dodatno proširila\nMiele je u Nemačkoj ostvario prodaju od 1,21 milijarde evra, što predstavlja povećanje od 2,4 odsto, te ponovo potvrdio poziciju kompanije kao glavnog brenda aparata za domaćinstvo, sa najvećim prometom u maloprodaji električnih uređaja i među kuhinjskim specijalistima. U posmatranom periodu kompanija Miele je još jednom dobila priznanje studije Kundenmonitor Deutschland za najbolju uslugu u svojoj oblasti, koja postavlja kompaniju u vodeću poziciju proteklih 25 godina.\nIzvan Nemačke, Miele je znatno povećao promet u Kini, međutim, natprosečni rast primetan je i na tržištima poput Kanade, Austrije i Rusije. U južnoj Evropi, Miele je nastavio sa rastom u Španiji i Grčkoj. SAD i Australija - najveća tržišta kompanije Miele nakon Nemačke - ostvarile su zadovoljavajući rast prometa u domaćoj valuti.\nFokus na digitalizaciji i opčinjenost kuhinjom\nNa nivou pojedinačnih grupa proizvoda, prodavaniji u odnosu na prethodnu godinu bili su uređaji za kuvanje, rerne i aparati za kafu i to prvenstveno zbog tržišnog uspeha koji su postigle nove serije modela. U sektoru za negu podova uspešno je startovao robot-usisivač sa trostrukom efikasnošću usisavanja - Scout RX2.\nKompanija Miele značajno je povećala udeo u koreanskoj kompaniji Yujin Robot, koja proizvodi robote-usisivače. Još jedna prekretnica obeležena je incijalnim investicijama podružnice Miele Venture Capital GmbH, osnovane 2017. godine, što kompaniji omogućava preuzimanje uloge u obećavajućim startapima, nudeći nove digitalne usluge, veću kreativnost i udobnost u umreženoj kuhinji. Takođe, sa ciljem jačanja osnove za dalji rast tržišta u nezi veša doneta je odluka o izgradnji postrojenja za proizvodnju mašina za pranje veša u Poljskoj. Proizvodnja u novoj fabrici bi trebalo da otpočne početkom 2020. godine, sa početnom kapacitetom od 250.000 jedinica godišnje i sa oko 400 zaposlenih, navodi se još u saopštenju.\nSnažan rast Miele Professional linije\nPoslovna jedinica Miele Professional ostvarila je promet od 593 miliona evra, što predstavlja povećanje od 21,4 odsto na godišnjem nivou (isključujući Steelco Grupu čiji rast iznosi 2,9 odsto).\nKada je reč o većim mašinama za pranje veša i komercijalnim mašinama za pranje sudova, najnovije serije Benchmark i ProfiLine modela obezbedile su natprosečni rast prometa.\nPrvi put više od 20.000 zaposlenih\nDo 30. juna 2018. Miele je zaposlio 20.098 radnika, uključujući i 560 zaposlenih u kompaniji Steelco. Na kraju izveštajnog perioda Miele je zaposlio 11.255 radnika u Nemačkoj, što predstavlja porast od 337 FTE ili 3,1 odsto.\nOsim toga, kompanija Miele je ove godine prvi put učestvovala u projektu „Great Place to Work" gde je zauzela prvo mesto u kategoriji poslodavaca sa više od pet hiljada zaposlenih. Kadrovska politika kompanije Miele zasnovana na jednakim mogućnostima dobila je i nagradu „Total E-Quality”.\nZnačajne investicije u Nemačkoj kao i širom sveta\nUkupna ulaganja Miele Grupe tokom prethodne poslovne godine iznosila su 272 miliona evra, što je za 47 miliona evra ili 20 odsto više u odnosu na godinu koja joj je prethodila, a tokom koje je postavljen rekord u visini ulaganja. Oko dve trećine pomenutih sredstava uloženo je u razvoj novih proizvoda, kao i u proširenje i modernizaciju međunarodne proizvodne mreže Miele Grupe.\nDobar deo sredstava izdvojen je za izgradnju zgrade u proizvodnom pogonu u Guterslohu u kojoj će se nalaziti kancelarije nove poslovne jedinice Smart Home, laboratorijski objekti, te novi objekti za kompanijsku vatrogasnu službu.\nTakođe, širom sveta je otvoreno nekoliko novih Miele centara (Miele Experience Center), između ostalog u Brizbejnu, Kalgariju, Dubaiju, Istanbulu i Astani.


Japanci masovno zagrijavaju duhan - da li će i u svijetu masovno opasti prodaja cigareta? - Zenski.ba\n80805 updated post view 346\nHome Aktuelno Japanci masovno zagrijavaju duhan – da li će i u svijetu masovno opasti prodaja cigareta?\nTo je očigledno pravac koji počinju prihvatati i na drugoj strani okeana, u Americi, gde je Američka agencija za hranu i lekove (FDA) isti uređaj koji Japanci masovno koriste svrstala u kategoriju „proizvoda modificiranog rizika“ i dozvolila da se potrošači informišu o smanjenoj izloženosti štetnim materijama prilikom korištenja IQOS-a.\nProcjenjuje se da u Americi trenutno ima blizu 40 miliona pušača. Da li će “japanski scenarij” biti primjenjiv i u ovom slučaju pokazat će rezultati praćenja tržišta, na kojem je uređaj za zagrijavanje duhana predstavljen krajem prošle godine.\nPrijavite se: „Akademija demokratije za mlade žene 2020/2021“\nInovacija u obrazovanju kroz osnivanje Srednje „Savremeno-umjetničke škole“ Tuzla


„DOJČE VELE“: Sve jeftinija nafta je prikrivena opasnost\n„DOJČE VELE“: Sve jeftinija nafta je prikrivena opasnost\nNafta je sve jeftinija, ali to nam se može obiti o glavu, ocenjuje u komentaru urednik privredne redakcije Dojče vele Henrik Beme, koji smatra da je sadašnji „nemir samo nagoveštaj oluja u sledećoj godini“ ako cena nafte ne napusti „zonu apsurdne jeftinoće“.\nNa pitanje čeka li Nemacku i čitavu evrozonu dobra 2015. godina Beme kaže:“To se ne bi moglo reći, pogotovo ako cena nafte ostane niska“.\n„Već sada su svetska tržišta izuzetno nervozna i to je pokazala žestoka oscilacija vrednosti na berzama proteklih sedmica. Ako cene i dalje budu padale, zona evra bi mogla još dublje da zaglibi u zamku deflacije, kada je novac zapravo vredniji od robe“, piše Beme.\nDrugim recima, objašnjava on, ljudi odlažu velike kupovine a firme svoje investicije – jer bi sve moglo da bude još jeftinije. Zbog smanjene potražnje, cene još više padaju – preti duga faza stagnacije. Primer za to je trenutno Japan, treća ekonomija u svetu, napominje urednik privredne redakcije Dojče vele.\nOn dodaje da još jedna opasnost vreba i iz zemalja u kojima se eksploatiše nafta. Ozbiljne turbulencije prete, na primer u Venecueli ili Rusiji, zemljama koje su zavisne od prihoda od nafte još više nego drugi.\nKada je rec o Rusiji, mešavina sankcija i pada cena nafte već pokazuje žestoko dejstvo. Nacionalna valuta je u slobodnom padu, iz zemlje se masovno povlači novac, a investitori su izgubili poverenje u privredu te zemlje, konstatuje Beme.\n„Ali grdno se varaju oni koji misle da bi bankrot Putinove Rusije bio bez posledica po Zapad. Čitavo stanje opasno podseća na krizu zemalja u brzom razvoju s kraja devedesetih, kada su MMF i Svetska banka pomogli Rusiji sa mnogo milijardi dolara. Tako nešto bi danas već i iz političkih razloga bilo nemoguće, tim pre što je i tada mnogo od tih milijardi potonulo u mračnim kanalima u Rusiji“, smatra Beme.\nAko Rusija objavi da je platežno nesposobna, onda će, dodaje on, pomenuti stručnjaci svoje lepe prognoze ekonomskog rasta morati ponovo da izračunaju. To, napominje, važi i za Sjedinjene Države koje su od početka procesa frakinga (dobijanje nafte iz škriljaca) značajan proizvođač nafte i koje su doprinele prevelikoj ponudi na svetskom tržištu, pa samim tim i padu cene.\nI tu vreba prava opasnost: fraking-koncerni su za finansiranje skupe tehnologije uzeli velike i skupe kredite. Međutim, postoji granica posle koje se takva tehnologija više ne isplati. Ako ove firme bankrotiraju, onda bi moglo doći do sličnog finansijskog sloma kao 2008. godine, koji je izazvan mehurom stambenih kredita u SAD, upozorava urednik DW, i kaže da ni tu ne bi bio kraj.\nJoš jedan znak upozorenja je što ministar za naftu Saudijske Arabije prvi put priznaje da se ta naftna super sila mora „pobrinuti“ za svoju dominaciju na tržištu nafte.\n„Zbog svega toga nam ostaje da se nadamo da će se cena nafte naredne godine stabilizovati i napustiti ovu zonu apsurdne jeftinoće. Ako se to ne dogodi – a trenutno ne izgleda da će tako biti – onda je nemir poslednjih sedmica samo blagi nagoveštaj oluja koje nas čekaju sledeće godine“, zaključuje Beme u komentaru koji donosi današni Dojče vele.


Zanimljivosti dana : Dečak koji ne oseća bol!\nDečak iz Ajove,SAD,Isak Braun koji ima 5 godina boluje od retke genetske bolesti ova bolest ga čini da ne oseća bol.!Braunu su tako strani bolni padovi, duboke posekotine kao i druge bolne povrede.....\n,koje ostalu "normalnu" decu nateraju u histeričan plač.Jedan od primera njegove neosetljivosti na bol bilo je kada je pao na igralištu i tada slomio karlicu,on je to jedva i primetio\nKada je učio da hoda, stalno je padao na glavu, ali njemu su ti padovi bili zabavni poput neke igre. Nesvestan da povrede mogu loše uticati na njegovo telo, umeo je da stavi dlanove na vrelu ringlu ili da se iseče na staklenu čašu koju bi slučajno polomio.\nRoditelji su potražili lekarsku pomoć, ali su bili veoma zabrinuti činjenicom da je ova bolest neizlečiva. Jedino što su lekari mogli da urade je da savetuju roditelje da objasne detetu šta može biti opasno za njega. Iako je naučio da krv nikako nije dobra, Isak i dalje ne razume da kod drugih ljudi postoje različiti intenziteti bola ili bol uopše.\nKada je Isaac slomio karlicu i rekao roditeljima da nešto nije u redu, majka se ponadala da ipak postoji neki prag bola kod njega, ali da on verovatno mora biti i do 30 puta jači nego kod drugih, da bi on jedva nešto osetio.\nKao da ovo nije dovoljno veliki problem, Isak pati od još jedne bolesti, a to je nemogućnost kontrole temperature tela i razlikovanja toplote od hladnoće.\nZa sada doktori su nemoćni da ustanove uzrok ove retke gentske bolesti tako da će proći godine dok se ne otkrije rešenje za potencijalno lečenje malog Brauna.\nOjo Obaniyi(40) je talentovani zanatlija iz nigerijskog grada Ibadan je došao do…


Korisni saveti za iznajmljivanje apartmana u Beogradu | Luftika\nKorisni saveti za iznajmljivanje apartmana u Beogradu\nSaznaj kako bezbedno iznajmiti apartman i koji to saveti za iznajmljivanje apartmana u Beogradu ti mogu pomoći da odabereš pravi smeštaj za sebe.\nKako biste izvukli maksimum iz svoje posete Beogradu, spremili smo za vas najbitnije savete za iznajmljivanje apartmana u Beogradu. Pogledajte na šta treba obratiti pažnju kada tražite smeštaj u Beogradu.\nZnamo da traženje smeštaja uopšte nije lak posao, pogotovo u velikim gradovima. Ipak, smeštaj može uticati na celokupni doživljaj tokom posete. Ukoliko napravite loš izbor, to će znatno umanjiti sve ono lepo što ste videli i osetili tokom svog putovanja ili boravka u gradu. Zato su baš ovi saveti za smeštaj koji nude apartmani u Beogradu veoma važni!\n#1 Uslovi iznajmljivanja apartmana\nKada se odlučite da smeštaj u Beogradu potražite u apartmanima, bitno je da znate kakva je celokupna procedura oko iznajmljivanja. Nezavisno od toga da li apartmane tražite onlajn ili preko oglasa.\nSvakako je bolja opcija koristiti internet sajtove, jer možete tačno da vidite šta dobijate tj. imate bolji pregled enterijera i realnog sadržaja u apartmanu. Možete da vidite kakva je kuhinja, spavaća soba, kupatilo… Trebalo bi da se informišete da li se vrši potpisivanje nekakvog ugovora, kada se vrši primopredaja ključeva, kako se sprovodi plaćanje, da li se plaća depozit…\nPotražite sajt za opciju komentara i pogledajte da li postoje komentari prethodnih zakupaca. Obratite pažnju na sve slike i ostale informacije iz oglasa, kako nakon dolaska u apartman ne bi bilo neprijatnih iznenađenja.\n#2 Lokacija smeštaja\nLokacija apartmana može znatno uticati na cenu. Zato razmislite koliko vam je bitno da se nalazite u određenom delu grada. Npr. ako posećujete prijatelje koji žive na periferiji, ne morate da iznajmljute apartman u strogom centru Beograda. Ukoliko u Beograd dolazite zbog provoda, svakako bi vam više odgovaralo da ste bliže centru dešavanja.\nOsim ,,zone’’ u kojoj se apartman nalazi, istražite kakva je okolina apartmana. Ako se apartman nalazi na periferiji, ne znači da ne možete stići brzo do centra automobilom, pa čak i autobusom. Pride, izgled Beograda na periferiji vas može oduvati, pogotovo u zimskim mesecima!\nDakle, obavezno proverite i koliko su stanice autobusa blizu i koliko često idu autobusi linije koja tu prolazi. Ove informacije se lako pronalaze, a mogu vam uštedeti dosta vremena i energije.\nUkoliko ne želite da samostalno spremate svoj obrok, lokacija kvalitetnih restorana u Beogradu mogu biti važna stavka koju želite da proverite prilikom iznajmljivanja apartmana.\nZa one koji u Beograd dolaze svojim automobilom, ili pak koriste usluge neke agencije za iznajmljivanje automobila, jedna od bitnih stavki je parking. Možda mislite da ćete uštedeti na vremenu ako iznajmite apartman bliže centru, ali ako apartman nema obezbeđen parking, vrlo je verovatno da ćete dosta vremena izgubiti na traženju parking mesta.\nApartmani na periferiji Beograda obično imaju dvorište u kojem možete da parkirate svoj automobil, a možete se raspitati kakvi su putevi u okolini.\n#4 Poslovne mogućnosti\nUkoliko dolazite poslovno, možda vam je jako važno da obavljate posao iz apartmana. U tom slučaju vam je neophodna internet konekcija, kao i dovoljno prostora za rad. Za razliku od hotela, apartmani po pravilu imaju više prostora, pa samim tim možete da radite produktivnije.\nAko iznajmite veći apartman, imaćete i trpezariju u kojoj možete da obavljate sastanke. Takođe je pogodno ako vas ima više, da drugi mogu da spavaju u sobi dok vi imate sastanak. Ipak, birajte provereno ugodan i privatan apartman, ne biste li izbegli bučne i one „prave Beograđane„.\n#5 Specijalni uslovi\nAko vas zanimaju luksuzni apartmani u Beogradu, posebno obratite pažnju na detalje koji pružaju osećaj luksuza, poput đakuzija u kupatilu. Kada tražite apartman preko interneta, uglavnom možete da vidite detaljno kako izgleda enterijer i da prema tome procenite da li je apartman luksuzan ili ne.\nMožda dolazite u Beograd zbog nekog sportskog takmičenja ili učešća na muzičkoj manifestaciji, u tom slučaju bi vam odgovaralo da u blizini imate mesto gde možete da trenirate ili neku muzičku školu gde bi mogli da vežbate sviranje.\nAko morate sami da spremate hranu (ili želite), neophodno vam je da u apartmanu imate kuhinjske aparate i posuđe. Ne samo da ćete uštedeti spremanjem hrane, već za razliku od hotela možete koristiti i frižider.\nNevezano od razloga zbog kojeg posećujete Beograd, odvojite dovoljno vremena za istraživanje. Uz dobru informisanost uštedećete dosta vremena i energije. Vreme koje ćete moći da iskoristite za posetu ovom prelepom gradu, tako da se definitivno isplati.\noznakeapartmani u beogradu korisni saveti smestaj smeštaj u beogradu


Večerašnjim mečevima igranim širom Evrope kompletirano je 2.kolo kvalifikacija za Ligu šampiona. Revanš meč ove runde takmičenja večeras je odigrala i ekipa Crvene zvezde, srpski šampion predstavnik Srbije u najprestižnijem evropskom takmičenju.\nKao i u prvom susretu odigranom prošle nedelje u Beogradu na stadionu ’’Rajko Mitić’’, kada je srpski šampion slavio rezultatom 3:0(2:0), crveno-beli su večeras u Litvaniji rutinski stigli do još jedne pobede nad ekipom Suduve i tako obezbedili plasman u treću rundu kvalifikacija za Ligu šampiona. Rezultat je ovoga puta bio 0:2(0:2), a strelci za beogradski tim bili su El Fardu Ben u 8.minutu i Nemanja Radonjić u 38.minutu susreta.\nU narednom 3.kolu kvalifikacija ekipa Crvene zvezde će odmeriti snage sa šampionom Slovačke, ekipom Spartaka iz Trnave. Slovaci su bili bolji u dvomeču sa šampionom Poljske, ekipom Legije (0:1, 2:0), i zasluženo obezbedili duele sa najtrofejnijim srpskim klubom. Prvi meč je na programu 7.avgusta u Beogradu, sa početkom u 20:30 časova, a revanš će se igrati sedam dana kasnije u Slovačkoj.\nŽreb za plej-of rundu kvalifikacija za Ligu šampiona biće održan u ponedeljak 6.avgusta u Nionu, a crveno-beli će se naći u grupi nepovlašćenih timova.\nPAROVI 3.KOLA KVALIFIKACIJA ZA LIGU ŠAMPIONA:\nMalmö (SWE) v MOL Vidi (HUN)


Šest novih modela BenQ projektora za obrazovanje i prosvetu Šest novih modela BenQ projektora za obrazovanje i prosvetu – Personal magazin\nŠest novih modela BenQ projektora za obrazovanje i prosvetu\nU svojstvu najprodavanije marke DLP® projektora u svetu, BenQ čini da uspešna grana prosvete izgleda odlično sa svojom genijalnom linijom novih modela, koja će naterati predavače i oblasne nabavne službe…\nU svojstvu najprodavanije marke DLP® projektora u svetu, BenQ čini da uspešna grana prosvete izgleda odlično sa svojom genijalnom linijom novih modela, koja će naterati predavače i oblasne nabavne službe da se dobro zamisle, “Budite u situaciji u kojoj obe strane dobijaju sa BenQ-om.”\nDoterana za lako održavanje, dugotrajne pouzdanosti i olakšane i bezbedne upotrebe u školi, BenQ-ova serija projektora za prosvetu snižava ukupne troškove vlasništva i uvećava ionako oskudne budžete škola. Pametne školske karakteristike uključuju tehnologiju bez filtara, nulto rasipanje boje, inteligentan sistem za održavanje lampe, nizak nivo buke koji je vodeći u industriji, temperature hladne na dodir, lampe zaštićene od razbijanja i zaštitu za oči. Šest modela, koji će uskoro biti lansirani na tržištu, takođe pokrivaju sveobuhvatno sva moguća scenarija u školi: da napomenemo neka od njih, ultra kratak domet za interaktivne bele table; 3D mogućnost za poboljšanu nastavu, podršku za Crestron® RoomView® LAN (lokalnu mrežu) za olakšanu kontrolu više projektora; i XGA rezoluciju za svestranost.\nNovi modeli MP626, MP670, MP776, MP777 i novi modeli MP772 ST i MP776 sa ultra kratkim dometom biće pušteni u promet širom sveta od početka jula do septembra 2009 god.\nPobednička alternativa za kupce\nNabavne službe u prosveti otkriće da su BenQ-ovi novi modeli pobednička alternativa kada se radi o vrednostima i performansama. Kao prvo, BenQ-ovi DLP projektori nude odlične ukupne troškove vlasništva sa karakteristikama koje štede novac, kao što su zatvorena konstrukcija motora, koja eliminiše potrebu za čestu zamenu filtara i čišćenje, štiti protiv prašine i obezbeđuje dosledne, precizne boje koje vremenom nikada ne blede. BenQ-ov ekskluzivni i inteligentni sistem zaštite lampe takođe potpomaže dugovečnost proizvoda, tako što upravlja temperaturom sijalice i produžava životni vek trajanja lampe. Lake karakteristike kontrole i zaštite, koje su bitne za nabavnu službu u školama, uključuju kontrolu pomoću lokalne mreže sa Crestron podrškom i zaštitu sa lozinkom.\nU dodatku, institucije opremljene sa bilo kojom od BenQ-ove nove serije projektora za prosvetu (koje standardno dolaze sa softverom RoomView Express) na Crestron mreži omogućavaju upravljanje u realnom vremenu i širom objekta i kontrolu do 250 projektora sa dodatkom svih ostalih AV uređaja kao što su ekrani, zavese, osvetljenje, itd..\nOd jedne stanice korisnici mogu ili pojedinačno kontrolisati ili grupno diktirati operaciju ili status svih umreženih projektora modela MP776 ST: a to je prisutnost projektora, status napajanja, trajanje lampe i daljinska IT podrška. Osoblje u nabavnoj službi će takođe biti zadovoljno sa niskom potrošnjom energije kod BenQ-ovih projektora (<1W u režimu stanja pripravnosti) i lakim instaliranjem (automatska linearna perspektiva, integrisani zvučnici, opsežna konektivnost i veličanstven opseg zumiranja).\nPobednička alternativa za predavače\nPredavači će takođe biti jednako ubeđeni od strane specifikacija koji su prilagođeni njihovim potrebama. Sva šest modela su u stanju da prikažu 3D stereoskopsko predavanje, najnoviji napredak u prosvetnom prikazivanju, koji unapređuje učenje tako što studentima daje vizuelnu prezentaciju kompleksnih predmeta kao što su anatomija, geometrija, biologija pa čak i istorija.\nNastava u učionicama je takođe učinjena efektivnijom sa naprednim tehnologijama obrade slike kao što su BrilliantColorTM, VIDI TM i modernizovanim točkom boje. Izvanredne bogate nijanse oslobađaju maštu studentima kada gledaju video sadržaj ili slike, dok se odličan tekst i kompleksni grafikoni lako čitaju čak i iz pozadine učionice. XGA rezolucija u svim modelima je odgovor na preferencijale predavača za rezoluciju od 1024×768, kao što su i vodeći u industriji niski nivoi buke za praktičnije predavanje i pojačanu pažnju studenta.\nTakođe je uzet u obzir pitanje bezbednosti: BenQ-ovi novi modeli rade na značajno nižim temperaturama nego kao kod konkurencije, njih karakteriše lampa sa zaštitom od razbijanja i nude modele sa kratkim dometom koji omogućavaju pozicioniranje projektora blizu ekrana da bi se eliminisalo zaslepljivanje očiju od strane projektora. Karakteristike za brzo postavljanje kao što su automatska detekcija izvora, korekcija boje na zidu, unapred definisani režimi rada i automatsko podešavanje, dodatno nude predavačima pouzdanost i veći nivo komfora prilikom integrisanja tehnologije u predavanju.\nZa više informacija o BenQ-ovim novim serijama projektora za prosvetu molimo posetite BenQ.com\nŠest novih modela BenQ projektora za obrazovanje i prosvetu was last modified: September 7th, 2009 by Redakcija\nDelegacija Privredne komore Crne Gore na INFOFEST-u


CILJ BROJ 2 AGENDE ZA ODRŽIVI RAZVOJ DO 2030: Svet bez gladi – Adria Media Group\nBroj gladnih u svetu porastao je treću godinu zaredom. Samo u Srbiji se baci 250.000 tona hrane, kojom bi se moglo nahraniti pola miliona ljudi\nDa li ste znali da čak trećina proizvedene hrane na svetu završi u smeću? Samo u Srbiji svaka osoba godišnje baci oko 35 kilograma hrane, u vrednosti od 20.000 dinara! Istovremeno, blizu milijardu ljudi na svetu ne može da priušti ni jedan jedini obrok tokom dana. Ljudi i deca u 21. veku umiru od gladi.\nDa bi se ovo promenilo, svet mora da reaguje ujedinjeno, sa zajedničkim ciljem – da nijedan čovek i nijedno dete ne ode na spavanje praznog stomaka. Upravo je cilj broj 2 Agende za održivi razvoj 2030 posvećen misiji da se okonča glad, postigne bezbednost hrane, poboljša ishrana i promoviše održiva poljoprivreda.\nNa alarmantnost ovog globalnog problema upozorila je organizacija Ujedinjenih nacija za hranu i poljoprivredu (FAO), a najsvežiji izveštaj koji je pripremilo pet agencija UN nije nimalo optimističan.\n– Broj gladnih porastao je u svetu treću godinu zaredom. Tokom 2017. godine 821 milion ljudi bilo je u situaciji hroničnog nedostatka hrane, u odnosu na 804 miliona u 2016. To znači da je jedna od devet osoba na planeti gladna – navodi se u izveštaju „Stanje prehrambene bezbednosti i ishrane u svetu“, objavljenom pre mesec dana. Svedoci smo da i u našoj zemlji ima gladnih, koji svoj dnevni zalogaj traže preturajući po kontejnerima. Paralelno s tim, od hrane koja se baci u Srbiji moglo bi se nahraniti pola miliona ljudi.\nVlada Srbije je 2009. formirala Tim za socijalno uključivanje i smanjenje siromaštva, iz kog upozoravaju da 7,3 odsto stanovnika u Srbiji živi ispod linije apsolutnog siromaštva.\n– Naš tim je nadležan za jačanje kapaciteta vlade da razvija i sprovodi politiku socijalnog uključivanja zasnovanu na primerima dobre prakse u Evropi. Pružamo podršku resornim ministarstvima, uz redovne konsultacije sa organizacijama civilnog društva – navode iz Tima.\nSlavica Đukić Dejanović, ministarka bez portfelja i predsednica međuresorne radne grupe za sprovođenje Agende za održivi razvoj 2030, kaže za Kurir da, kad je reč o iskorenjivanju gladi u našoj zemlji, veliku odgovornost imaju i lokalne samouprave.\n– Ne bismo smeli da dozvolimo da iko bude gladan. Udaljena sela, gde je prisutna depopulacija, mogu da budu problematična. Na tome moramo da radimo. Jedinice lokalnih samouprava treba da imaju uvid preko centara za socijalni rad, Crvenog krsta i nekih drugih organizacija kakvo je stanje. Predsednik svake opštine u Srbiji kao što zna ko je u mestu najbolji investitor, mora da zna i ko je najugroženiji i da li ima onih koji su potencijalno gladni i da im pomogne – kaže Đukić Dejanović.\nPOMOĆ ZA 220.000 LJUDI\nOrganizacija koja se trudi da se smanji broj gladnih u Srbiji i to posvećeno radi poslednjih 12 godina je udruženje Banka hrane. Predsednica udruženja Radmila Ivetić kaže da se ideja zasniva na širenju kulture davanja i deljenja, a glavna delatnost je prikupljanje poljoprivrednih i trgovinskih proizvoda od organizacija i kompanija. Banka hrane sarađuje sa više od 200 humanitarnih organizacija, a do sada su prikupili i podelili čak 3.400 tone hrane, u vrednosti oko 3,8 miliona evra. Hrana je stigla za 220.000 socijalno ugroženih ljudi širom Srbije.\n– Banci hrane se mogu donirati svi dugotrajni proizvodi kao što su: ulje, šećer, so, pirinač, testenina, brašno i ostali proizvodi od žitarica, konzervirana hrana (sardine, paštete, mesni narezak, konzervirano voće i povrće), gotova kuvana jela, suhomesnati i kratkotrajni proizvodi koje možemo odmah isporučiti organizacijama koje imaju kuhinju i frižidere – priča Ivetićeva. Banka hrane prima i sredstva za čišćenje i ličnu higijenu, a iz bezbednosnih razloga nije moguće donirati sveže meso i ribu. Kroz projekte „Pomažemo da imaju i oni koji nemaju“, „Magični doručak“, „Novogodišnja kutija“ pomoć i obroci su upriličeni najugroženijim građanima.\nKompanija „Delez Srbija“\nNAJVEĆI DONATOR HRANE U ZEMLJI\nKolika je važnost pomaganja onima kojima je to najpotrebnije najbolje pokazuje projekat „Pomažemo da imaju i oni koji nemaju“ kompanije „Delez Srbija“, u okviru kog je u protekle tri godine socijalno ugroženim građanima donirano više od 3.000 tona voća i povrća.\nSvakoga dana 9.000 građana, korisnika Banke hrane iz 68 udruženja, dobija sveže voće i povrće iz „Maksija“, „Tempa“ i „Šop & go“ prodavnica širom Srbije. Nekima je to jedini obrok u toku dana.\n– Svim našim korisnicima mnogo znače redovne donacije svežeg voća i povrća zbog nutritivnih sastojaka, pogotovo je važno što deca mogu redovno da unose kroz ovu hranu vitamine, a odrasli ih koriste i za pravljenje sokova, džemova i zimnice. Kvalitetnija i bolje balansirana ishrana svakako utiče na poboljšanje njihovog zdravlja i života uopšte – kaže Radmila Ivetić u ime Banke hrane Beograd.\nSaradnja kompanije „Delez Srbija“ i Banke hrane traje više od 10 godina, zajedno se organizuju različite aktivnosti sa ciljem da se pomogne najsiromašnijim građanima Srbije i obezbedi hrana za njih.\n– Mnogo mi je drago kad vidim sa kolikom željom i voljom naše kolege učestvuju u ovom projektu. Ponosni smo na njih jer svakoga dana pomažu svojim sugrađanima i što naši projekti u oblasti društvene odgovornosti utiču na bolje i kvalitetnije društvo – kaže Mirjana Jovašević, direktorka korporativnih komunikacija i održivog poslovanja kompanije „Delez Srbija“.\nBRIGA O NAJUGROŽENIJIMA JE MORALNA OBAVEZA\nUčešće kompanija lidera na tržištu u pomaganju zajednice u kojoj živimo od krucijalne je važnosti za rešavanje problema u društvu i unapređenju kvaliteta života našeg okruženja. Zato je društveno odgovorno poslovanje jedna od osnovnih vrednosti kompanije Carnex, koja već punih šest decenija, koliko posluje, kontinuirano pomaže pojedinim institucijama širom Srbije i učestvuje u donacijama mnogim organizacijama.\nKao lider u mesnoj industriji, Carnex je osnovne aktivnosti društvene odgovornosti usmerio na smanjenje gladi, siromaštva i rasipanje hrane. Samo prošle godine, Carnex je korisnicima udruženja Banke hrane donirao ukupno više od 22 tone proizvoda, u vrednosti od preko 100.000 evra, i time obezbedio bar jedan obrok za više od 240.000 ljudi.\nIsto tako, potpisivanjem ugovora o donaciji narodnim kuhinjama sa Crvenim krstom 2016. godine, Carnex je u okviru Programa narodnih kuhinja obezbedio više od 45.000 obroka. Nesebično pomaganje najugroženijima i podizanje svesti o značaju ovakvih aktivnosti Carnex smatra svojom odgovornošću i moralnom obavezom.\nZato je dugogodišnja saradnja s humanitarnim institucijama od ključne važnosti u procesu smanjenja broja gladnih širom Srbije.\nAutor teksta: Silvija Slamnig\nPosted in Uncategorized, VestiTagged Održivi razvoj, SDG 2, svet bez gladi, UN Agenda 2030


Zakon o upravljanju otpadom - izmene i dopune - Balkanski Savet\nHome / Zakon o upravljanju otpadom – izmene i dopune\nMesto:Hotel Tulip Inn, Novi Beograd\nVreme:30. jun 2021. godine od 10 časova\nZakon o upravljanju otpadom – izmene i dopune\nNacionalni ekspert za upravljanje otpadom\nZakon o upravljanju otpadom pretrpeo je značajan broj izmena i dopuna koje su uvele niz novih zakonskih rešenja, kao i čitav set novih podzakonskih propisa kao implementacionih akata. U oblasti upravljanja otpadom, usvojeni su novi podzakonski akti koji bliže definišu nove mogućnosti za upotrebu otpadnih materija, kroz registraciju nus proizvoda i kraj statusa otpada. Od 2020. godine, u industriji otpada počinje implementacija odredbi Zakona o upravljanju otpadom koje se odnose na registraciju posrednika i trgovca u oblasti upravljanja otpadom.\nSva postojeća i nova zakonska rešenja, odnosno podzakonski akti, koji su usvojeni od 2016. godine do danas i koji su u primeni, daje osnovne smernice za unapređenje sistema upravljanja otpadom i imaju za cilj jačanje principa hijerarhije upravljanja otpadom kroz:\nprevenciju stvaranja otpada\nselekciju i odvojeno sakupljanje svih tokova otpada na mestu nastanka\nprivremeno skladištenje otpada na mestu nastanka\ntransport otpada od mesta nastanka do mesta tretmana / ponovnog iskorišćenja / odlaganja\ntretman/ponovno iskorišćenje otpada u cilju njegovog konačnog zbrinjavanja na ekološki prihvatljiv i bezbedan način\nPravilno razumevanje postojećih i novih propisa koji se primenjuju u Republici Srbiji, kao i smernice u skladu sa pravilia struke, prava i obaveza i praktične smernice za izradu Planova upravljanja otpadom, od velikog su značaja za zakonito postupanje svih subjekata sistema upravljanja otpadom, kao i za njihov dalji razvoj i napredak u oblasti upravljanja otpadom.\nPredavač je nacionalni ekspert u oblasti upravljanja otpadom sa višegodišnjim iskustvom u ovoj oblasti.\n1) Postojeća i nova zakonska regulativa u oblasti upravljanja otpadom u Republici Srbiji\n2) Nove zakonske obaveze u oblasti upravljanja otpadom od 2020. godine\n3) Nove mogućnosti i novi instrumenti u oblasti upravljanja otpadom\nregistracija nus proizvoda\nkraj statusa otpada\n4) Procedure za privremeno skladištenje otpada


Radio Požega 94.7 FM | Zeleni savet opštine Požega\nPožega, 13. oktobar – Na sastanku koji je na ideju Force, a u saradnji sa lokalnom samoupravom, održan krajem septembra u Požegi, pokrenuta je inicijativa da se formira Zeleni savet naše opštine. U pitanju je telo koje bi trebalo da stručnu javnost, ali i sve ostale zainteresovane gradjane, uključi u proces donošenja odluka vezanih za očuvanje i unapredjenje životne sredine. Ovo telo trebalo bi da ima isključivo savetodavnu ulogu.\nMiroslav Tamburić iz Force, kaže da je na području Zlatiborskog okruga ovakav vid organizovanja veoma zastupljem. Od 10 opština u pet je već formiran Zeleni savet, što je veliki uspeh, imajući u vidu na da području cele Srbije funkcioniše tek 20-ak ovakvih tela.\nOn očekuje da će zvaničan predlog za formiranje saveta biti predat lokalnoj samoupravi do kraja oktobra i da će u narednom periodu imati i prve konkretne zadatke.\nČlanovi u Zelenom savetu će se ubuduće okupljati na volonterskom nivou, a na inicijalni satanak odazvali su se prestavnici lokalne samouprave, Reginonalne razvojne agencije Zlatibor, JKP Naš dom, predstavnici udruženja gradjana, škola i mediji u Požegi, sa namerom da svoju ideju o Zelenom Savetu uskoro i ozvaniče.


Njihovi susreti obiluju golovima - Sportske novosti\nNaslovna Fudbal H2H Fudbal Njihovi susreti obiluju golovima\nNjihovi susreti obiluju golovima\nU okviru 17. kola drugog ranga francuskog fudbala “Ligue 2” sastaju se ekipe, Niort i Valenciennes. Domaći sastav se trenutno nalazi na šestoj poziciji na tabeli sa do sada 27 osvojenih bodova, dok su gosti na petnaestom mestu sa 17 sakupljenih bodova.\n26.01.18 L2 Niort Valenciennes 1 : 2\n25.08.17 L2 Valenciennes Niort 4 : 1\n10.03.17 L2 Niort Valenciennes 2 : 1\n14.10.16 L2 Valenciennes Niort 3 : 1\n13.05.16 L2 Valenciennes Niort 3 : 3\nNa poslednjih pet susreta u nizu između ova dva protivnika, postignuto je dosta pogodaka, odnosno granica od 2.5 golova po meču je bila nadminuta na svim tim duelima uz postignute pogotke sa obe strane. Stoga, za nastavak ovog efikasnog niza i tip na igru „GG3+“, nudi se kvota u visini od oko @2.50.\nUtakmica se igra 04. decembra od 21:00.\nPrethodni tekst[PREMIUM] Najava Premier lige – 15. kolo (utorak)\nSledeći tekstSmena na klupi Bulls-a


Lončar: Zajednički timovi i ozbiljan pristup problemu ebole\nMinistar zdravlja Zlatibor Lončar izjavio je danas da je preventivno preduzeto sve što je potrebno kako ebola ne bi došla u Srbiju, a da su formirani i zajednički timovi ljudi koji dobro poznaju tu problematiku.\nLončar je novinarima u Novom Pazaru rekao da je "osnovno da se zaštitimo, da budemo ozbiljni i da se svi zajedno potrudimo da ebola ne dodje u Srbiju".\nPodsetivši na velike probleme koje su zbog ebole imale mnoge države, uključujući SAD i Španiju, Lončar je naglasio značaj ozbiljnog pristupa svih u društva na preventivnom delovanju.\n"Mislim da je na nama velika odgovornost da uradimo sve što je do nas i da ovo najozbiljnije shvatimo, da uradimo sve mere koje su neophodne i da našu svest stavimo u taj pravac da do ovoga ne dodje", rekao je Lončar.\nOn je naveo da su formriani zajednički timovi od strane infektivnih klinika, Instituta za javno zdravlje Batut i Ministarstva zdravlja i to od ljudi koji poznaju dobro tu problematiku.\n"Odlučili smo da sada u ovom prvom koraku ti timovi krenu po unutrašnjosti Srbije, da edukuju ljude u bolnicama u Srbiji i nekim bolnicama u Beogradu", rekao je Lončar.\nMinistar je naveo da su nadležni u Srbiji u svakodnevnoj komunikaciji sa Svetskom zdravstvenom organizacijom i da poštuju njihova uputstva.\n"U svakodnevnoj komunikaciji smo sa ljudima iz SZO, jer je za nas jedino merodavno da poštujemo njihova uputstva i da ispoštujemo to do kraja i to uspevamo", rekao je Lončar.\nPrema njegovim rečima, preventivna zaštita od ebole nije problem koji treba da se gleda sa jedne, druge i treće strane, već je to "problem u koji mora da se uključe svi gradjani Srbije" i na kome "niko neće poentirati".\nMinistar zdravlja razgovarao je sa gradonačelnikom Novog Pazara Mehom Mahmutovićem, a potom je obišao Zdravstveni centar i Zavod za javno zdravlje u tom gradu.\ntimovi za ebolu\nLončar: Lekovi na bazi kanabisa mogu da uđu u Srbiju, ali pod JEDNIM USLOVOM


NATO je „truo“ u državi Danskoj, a od toga bi trebalo da strahuje i Srbija - 09.12.2019, Sputnik Srbija\nDa situacija u NATO-u ne sluti na dobro, pokazuje i slučaj cenzure u Danskoj, kad je otkazana konferencija „Proslava 70. godišnjice NATO-a“, a to bi trebalo da... 09.12.2019, Sputnik Srbija\nkomentari i analitika, analize i mišljenja, svet, vesti, nato, danska\n© AFP 2022 / LMARS ZNOTINSLitvanski vojnici sa NATO zastavom\nDanski atlantski savet saopštio je da je otkazao seminar o NATO-u i prekookeanskim odnosima, čiji je sponzor Vlada Sjedinjenih Američkih Država, nakon što je američka ambasada u Danskoj navodno zabranila da američki akademik, poznat po kritikovanju predsednika Donalda Trampa, govori na skupu.\nDanska organizacija saopštila je da, nažalost, „američka ambasadorka u Danskoj Karla Sands nije želela da Stenli Sloun učestvuje na događaju koji američka vlada suorganizuje i sponzoriše“.\nSloun, član Atlantskog saveta u SAD, bio je među nekoliko pozvanih predavača na konferenciji „Proslava 70. godišnjice NATO-a“, koja je zakazana za utorak u Kopenhagenu.\nAmerička nervoza, NATO cenzura\nAmerička ambasada je na svom nalogu na Tviteru napisala da predloženo uključenje Slouna u konferenciju u poslednjem trenutku nije u skladu sa „sporazumom poštovanim prilikom regrutovanja svih ostalih govornika“.\nU svom odgovoru na Tviteru, Sloun je rekao da mu je žao što se Ambasada protivi njegovom učešću, pošto je „iskusan predavač javne diplomatije, koji uvek dobro predstavlja svoju zemlju“.\n© www.mc.rsVladimir Radomirović\nU konkretnom slučaju, dve stvari su bitne — mogućnost da neko zabrani bilo kome da govori na nekom skupu, što je zaista poražavajuće po stanje demokratije na Zapadu, a drugo je odluka danskog Atlantskog saveta da otkaže ceo skup jer nekome nije dozvoljeno da govori, kaže za Sputnjik Radomirović.\n„Mislim da je odluka da se ceo skup otkaže neka vrsta podrške američkom akademiku. Ali, sa druge strane, mogućnost da neko ko je političar ili politički povezan može na ovaj način da zloupotrebi položaj da zabrani, odnosno stavi veto na dolazak bilo koga da bi rekao šta želi, jeste pokazatelj da je povećana nervoza u Americi kad se kritikuje državna politika“, smatra Radomirović.\nBriga i za Srbiju\nOn dodaje da je vidljivo da se trenutno održava neka vrsta spora u vezi sa budućnošću NATO-a, upravo na sedamdesetogodišnjicu, i da Tramp zahteva od saveznika da izdvajaju dva odsto budžeta za odbranu, čime bi se povećao američki izvoz naoružanja, što bi bilo dobro za američku ekonomiju.\nS druge strane, stigla je izjava francuskog predsednika Emanuela Makrona da je ovakav NATO u nekoj vrsti „moždane smrti“, jer neki saveznici, pre svega Turska, sarađuju sa Rusijom, a uz to tinja i trenutni sukob između Grčke i Turske oko razgraničenja u Sredozemnom moru, podseća Radomirović.\n„Vrlo je zanimljivo posmatrati sa strane ovaj ideološki spor u NATO-u, ali mi koji smo okruženi NATO zemljama i čiji je deo teritorije faktički pod okupacijom NATO snaga, trebalo bi da budemo zabrinuti zbog mogućih posledica koje će sve ovo imati po nas“, upozorava predsednik UNS-a.\nOn ističe da ne zna koliko je i do sada u NATO strukturama bilo demokratije i slobode govora, pošto je reč o vojnoj organizaciji. Međutim, slučaj cenzure u Danskoj isplivao je u javnost upravo zbog Trampa, koji izaziva podeljena mišljenja i u Americi i u Zapadnoj Evropi, smatra Radomirović.\nOn podseća da dobar deo establišmenta na Zapadu ne podnosi Trampa, što se moglo videti na snimku koji je procurio sa samita u Londonu.\n© REUTERS / POOLLideri članica NATO-a i generalni sekretar Alijanse na skupu u Londonu\nLideri članica NATO-a i generalni sekretar Alijanse na skupu u Londonu\n„Do sada nije bilo, čini mi se, situacija da je nešto ovako izašlo u javnost — da se nekome zabrani da govori. Verovatno zato što su svi predsednici SAD do sada ideološki bili prihvatljivi liberalnom establišmentu u Zapadnoj Evropi. Sad kad se pojavio neko ko kritikuje i NATO i te zemlje i traži da se u okviru saveza vrati neka pozicija Amerike, koja je u prošlosti bila drugačija, onda dolazi do ovih nervoznih reakcija kad treba da se omogući i drugačije mišljenje“, kaže Radomirović.\nNa taj način izgubljena je mogućnost da se otvoreno razgovara i o Trampu i o ulozi Amerike u NATO-u i o odnosu zemalja-članica iz Zapadne Evrope prema Alijansi, dodaje predsednik UNS-a.\nMožda je sličnih situacija bilo i ranije, ali mi za njih nismo čuli. „Danska afera“ je isplivala u javnost upravo zbog Trampa, koji nije prihvatljiv liberalnom delu establišmenta u Zapadnoj Evropi, naglašava Radomirović.\nNa pitanje da li se može govoriti o uvođenju verbalnog delikta u NATO-u, sagovornik Sputnjika odgovara da je verbalni delikt u komunističkim zemljama bio ozbiljno krivično delo, zbog koga su ljudi završavali na višegodišnjim robijama.\n„Daleko smo od te situacije da će neko na Zapadu zbog verbalnog delikta biti u zatvoru, ali svakako da nije dobro ograničavati slobodu govora ni na stručnim skupovima, a kamoli u medijima“, zaključio je Radomirović.


Od 20.000 slučajeva COVID-19 na Balkanu, više od trećine je u Srbiji · Global Voices na srpskom\nSrbija prvo ignorisala i ismevala pandemiju\nPrevod objavljen 25/04/2020 20:14 GMT\nPročitajte članak na Français, Malagasy, Italiano, Español, Ελληνικά, русский, Shqip, English\nČovek nosi masku u Skoplju, Severna Makedonija. Foto novinska agencija Meta.mk News Agency, koristi se uz dozvolu.\nOva priča zasnovana je na izveštavanju partnera za sadržaj Globalnih Glasova, novinske agencije Meta.mk, projekta Fondacije Metamorfozis.\nDva meseca od kada je u Hrvatskoj registrovan prvi slučaj COVID-19, kao prve balkanske države koja je zvanično potvrdila prisustvo virusa, sada je skoro 20.000 stanovnika 10 balkanskih država zaraženo virusom.\nU nastavku se nalazi video koji vizuelno prikazuje zvaničan broj prijavljenih slučajeva na Balkanu, u periodu od 24 februara do 24 aprila 2020. godine.\nOno što najviše upada u oči zvanične statistike Svetske zdravstvene organizacije, Univerziteta Džons Hopkins i Worldometer-a je da je više od jedne trećine potvrđenih slučajeva u Srbiji, balkanskoj zemlji u kojoj je vlada prvo zanemarila novu pandemiju, dotle da je ona čak ismevana.\nGrađani Srbije su na društvenim mrežama kritikovali Vladu, posebno zato što je vladajuća Srpska napredna stranka (SNS) organizovala velika javna okupljanja u danima pre proglašenja vanrednog stanja 15. marta. Događaji su bili deo pripreme za parlamentarne izbore, prvobitno zakazanim za 26. april, ali potom odloženim zbog pandemije koronavirusa.\nVelike grupe ljudiod više desetina hiljada pristalica SNS-a sakupili su se na ulicama kako bi izjavili odanost lideru stranke Aleksandaru Vučiću, kao delu kampanje, koja je imala za cilj da prikaže podršku naroda kandidatima sa njegove liste.\nCrna Gora ima najmanje broja slučajeva COVID-19, samo 319.\nGrčka i Hrvatska imaju više od 2.000 a Bosna, Bugarska, Severna Makedonija i Slovenija, zajedno imaju više od 1.000 potvrđenih slučajeva COVID-19 od početka epidemije.\nKosovo i Albanija identifikovali su po oko 650 slučaja.


USK: Unatoč manjku učenika, škole povećale broj uposlenih\nOvogodišnji budžet obrazovanja biće premašen za 2 miliona KM. Kako bi se utvrdio razlog povećanja budžetski inspektor obišao je nekoliko škola USK i utvrdio niz nepravilnosti finansijske prirode, odnosno povećanje broja uposlenih u obrazovanju. Kako bi se utvrdio razlog evidentnog nesrazmjera održan je sastanak premijera, ministara obrazovanja i finansija u Vladi Kantona sa direktorima vrtića, osnovnih i srednjih škola u USK.\nSve je manje djece u školama, a sve više uposlenih u obrazovanju. Budžetski inspektori utvrdili su za sada u šest škola u Kantonu finansijske nepravilnosti koje su nastale zbog povećanja plaća za mart i april ove godine. Ukoliko se nastavi ovakvim načinom i u narednoj školskoj godini Vlada, ističe premijer Rošić, neće moći izvršiti planske aktivnosti.\nDirektori škola koji su prisustvovali današnjem sastanku pozdravljaju aktivnosti budžetskog inspektora, pozivaju ga da obiđe i ostale škole kako bi se utvrdilo stvarno stanje za koje najviše krive prethodne ministre.\nPovećanje u ovogodišnjem budžetu iznosiće 2 miliona maraka i moći će se jedino regulisati rebalansom. Naredne školske godine, istakli su predstavnici vlasti, insistiraće se na maksimalnom poštivanju pedagoških standarda i spremni su se uhvatiti u koštac s nagomilanim problemima i otporima za koje vjeruju da će ih biti.\nObjavio: Čet, 01/06/2017 - 07:03\nSedam hiljada učenika u BiH prvi put na testiranju\nAnonimni donator učenicima OŠ "Sanica" platio ekskurziju\nPotvrđena optužnica za nastavnika koji je učenicima naplaćivao pozitivne ocjene\nNakon dramatične ekskurzije u Italiji, učenici se vratili u Banju Luku\nZlostavljanja učenika u KS: Nastavnike procjenjuju na osnovu pitanja "jesi li dobro"


SOinfo.org – Sombor 24/7 - Vest - Apatinci se pridružili borbi za čist vazduh\nApatinci se pridružili borbi za čist vazduh\nUdruženje Bez straha iz Apatina aktivno se uključilo u akciju „Borba za čist vazduh” koju su inicirali „Ne davimo Beograd” i „Građanski front” iz Kraljeva. Okupljanja građana u više od 20 mesta.\nAktivisti apatinskog udruženja obišli su tri lokacije želeći da ukažu na alarmantnu situaciju kada je u pitanju odnos prema prirodi, te koliko institucije ne rade svoj posao i ne brinu o interesima građana. Tokom protesta posetili su divlju deponiju na obodu romskog naselja, lokaciju gde se ispuštaju otpadne vode na tzv. „Limanu na Dunavu”, te mesto gde je pre samo nekoliko dana posečena šuma preko puta apatinskog brodogradilišta.\n- Narednih dana od lokalnih organa tražićemo preduzimanje konkretnih mera koje će obezbediti zdravu životnu sredinu i sprečiti posledice dugotrajnog zagađenja i ignorisanja problema lošeg kvaliteta vazduha. Naše zdravlje, zdravlje naše dece, naših prijatelja, komšija i generalno cele zajednice je već godinama ugroženo - navode organizatori akcije. Oni osnovne razloge vide u tome što nadležni pokazuju konstantnu nebrigu i kontinuirano ignorisanje upozorenja. - Merenja i razne analize urađene u prethodnom periodu pokazuju stvarnu ozbiljnost problema i on se neće sam rešiti. Zajedno moramo da se izborimo za zdravu životnu sredinu - poručuju iz UG Bez straha.\nPrema podacima Svetske zdravstvene organizacije, u našoj zemlji tokom jedne godine preuranjeno umre više od 7.000 ljudi usled izloženosti zagađenjima iz vazduha. Srbija zauzima krajnje zabrinjavajuće drugo mesto u Evropi.\nsavamajstor @ Pet, 07.02.2020. 10:00\nborba za čist vazduh brodogradilište dunav društvo građanski front kraljevo liman na dunavu ne davimo beograd sombor ug bez straha apatin


ZAPAD LJUBOMORAN NA PUTINA: Koristi Mundijal za sakupljanje političkih poena, CEO SVET MU DOLAZI NA NOGE! - Informer\nKremlj možda nije u dobrim odnosima sa Zapadom, ali je Rusija domaćin svetskog prvenstva u fudbalu i zato ostatak sveta dolazi kod ruskog predsednika Vladimira Putina, objavio je Si-En-En (CNN)\nCNN navodi da svetski lideri dolaze u Moskvu na Mundijal, što diže ugled Putina i Rusiju stavlja u centar geopolitičkog dešavanja, a ruski predsednik osvaja važne diplomatske poene.\nKao primer navodi se ubedljiva pobeda Rusa na startu prvenstva protiv Saudijske Arabije. U svečanoj loži, Putin je ugostio Saudijskog prestolonaslednika Mohameda bin Salmana.\nSelekcija Saudijske Arabije izgubila je od Rusa 5-0, ali su Putin i saudijski princ iskoristi taj susret da potvrde saglasnost oko svetske cene nafte.\nPutinov ofanzivni "šarm svetskog prvenstva" nastavljen je i ove nedelje. U utorak je u Rusiju došao i generalni sekretar UN Antonio Gutereš da bi zajedno s ruskim predsednikom gledao meč između Portugalije i Maroka.\nRuski predsednik će biti domaćin i južnokorejskom lideru Mun Džae-inu, nedugo nakon istorijskog samite između severnokorejskog lidera i predsednika Amerike u Singapuru.\nU pitanju je trodnevna poseta, koja će početi sutra.Kao i zimske Olimpijske igre u Sočiju 2014. godine i svetsko prvenstvo u fudbalu predstavljaju način da Rusija iskaže svoju samouverenost što se tiče povratka na svetsku političku scenu, konstatuje CNN.\nPodsećajući na slučaj Krima, obaranje malezijskog aviona MH17 iznad Ukrajine, kao i slučaj trovanja Sergeja Skripalja i njegove ćerke, CNN navodi da sve to nije odvratilo strane turiste da odlaze u Rusiju, kao i da je, prema podacima FIFA, najviše ulaznica za svetsko prvenstvo prodato u Americi.\n- A prisustvo na hiljade stranih navijača, koji slave, navijaju i piju na ulicama Moskve i drugih ruskih gradova šalju snažnu vizuelnu poruku - Rusija dočekuje svet raširenih ruku i nije izolovana - zaključuje CNN.\nRusija Vladimir Putin Mundijal Kremlj Zapad\nZiv i zdrav nam bio CARE Putine ....\nPrvenstvo je u Rusiji a Rusi su domacini, svi Rusi, a ko je njima kriv sto su toliko ljubomorni i nisu dosli u goste.


Vlada Crne Gore predložila je 18 kandidata za ambasadore Crne Gore od kojih je Đukanović dao saglasanost za njih sedam. Odbio je da da saglasnost za ostale\nVlada Crne Gore predložila je 18 kandidata za ambasadore Crne Gore od kojih je Đukanović dao saglasanost za njih sedam. Odbio je da da saglasnost za ostale ali ih je Vlada uprkos tome predložila, što je u suprotnosti za diplomatskom praksom.\nU saopštenju iz Kabineta Đukanovića, koje potpisuje njegova savjetnica za vanjsku politiku, Tamara Brajović, navodi se da predlaganjem kandidata za ambasadore koji nisu odobreni od predsjednika Crne Gore, Vlada svjesno izigrava procedure na nacionalnom nivou, krši dobru praksu, narušava kohabitaciju i srozava međunarodni ugled zemlje.\nPodsjetimo, Ustav Crne Gore propisuje da predsjednik države postavlja i opoziva ambasadore i šefove drugih diplomatskih predstavništava Crne Gore u inostranstvu, na prijedlog Vlade i uz mišljenje odbora Skupštine nadležnog za međunarodne odnose.\n„Ali kad se Vlada obrati nekoj suverenoj zemlji i zatraži agreman za kandidata za kojeg zna da nema podršku predsjednika, onda je takvo postupanje dovođenje u zabludu te partnerske zemlje i njene administracije, i svjesno izigravanje povjerenja. Riječ je o potpunom urušavanju ugleda Crne Gore, i o neozbiljnom i neprihvatljivom postupanju“, navodi se u saopštenju.\nKako navodi, ukoliko se nastavi sa ovakvom neprihvatljivom praksom, javnost, domaća i međunarodna, će ubuduće biti upoznata sa svakim dogovorom koji se postigne na relaciji Predsjednik - Vlada i Skupština u vezi s diplomatskim predstavljanjem u svakoj konkretnoj zemlji, bez navođenja imena kandidata, čiju zaštitu nalaže dobra diplomatska praksa.\nOvo je novi sukob na relaciji predsjednika i Vlade u odnosu na postavljenja i razrješenja diplomatskih predstavnika Crne Gore. Prethodni sukob i problemi u kohabitaciji su nastali početkom ove godine, kada Đukanović nije htio da odobri odluku Vlade o opozivu sedam ambasadora, a koji su nakon naknadnih pregovora ipak povučeni.\nKohabitacija je zajedničko institucionalno djelovanje suprotstavljenih političkih strana.


Tim iz Aleksandrovca je ostao bez trenera nakon odlaska Nenada Trajkovića, pod čijim vođstvom nisu beleženi dobri rezultati, u prilog čemu svedoči i činjenica da je ostvareno svega dve pobede u ABA ligi.\nZbog toga je rukovodstvo Igokee poseglo za promenama na klupi, Trajković je otišao, a na njegovo mesto bi mogao da dođe Dušan Alimpijević, koji je bez posla od maja prošle godine, kada je napustio Crvenu zvezdu.\nMladi trener je na početku karijere radio kao pomoćnik u Novom Sadu i Vojvodini, na čije je kormilo došao 2013. godine. Posle dve godine provedene na klupi crveno-belih prešao je u Spartak, a nakon toga je preuzeo FMP i sa klubom iz Železnika je napravio veliki uspeh.\nFoto: ABA liga/KK Igokea / Promo\nDetalj sa meča između Igokee i Krke\nNaime, on je 2017. godine u polufinalu plej-ofa Superlige uspeo da izbaci Partizan, prošao je u finale, gde je njegov tim zaustavljen protiv Crvene zvezde. Upravo je posle tog uspeha došao na Mali Kalemegdan, vodio je Zvezdu u Evroligi i ABA ligi, da bi je napustio na polovini takmičenja po grupama u Superligi.\nAlimpijević se nedavbno dovodio u vezu sa kormilom Litkabelisa, da bi sada postao prvi pik za preuzimanje Igokee. Šansu da sedne na klupu tima iz Laktaša ima i Aleksandar Kesar, no on je u ovom trenutku druga opcija.


Još jedan "Pancir" stigao na vojni aerodrom u Batajnici - NTV Arena Bijeljina\nJoš jedan “Pancir” stigao na vojni aerodrom u Batajnici\nDrugi dio topovsko-raketnih sistema za protivvazduhoplovnu odbranu “pancir-S1E”, koje Srbija nabavlja od Rusije, stigao je jutros na vojni aerodrom u Batajnici “Pukovnik-pilot Milenko Pavlović”, javio je “Sputnjik”.\nDio sistema je dopremljen avionom “an-124 ruslan”, registarskih oznaka RA-82038, istim onim kojim je u subotu, 22. februara, transportovan prvi dio isporuke.\nSporazum za nabavku jedne baterije “pancira”, koju čini šest sistema, zaključen je prošle godine, a u narednom periodu se očekuje nastavak isporuka.\nOsnovna namjena je zaštita važnih tačaka kao što su aerodromi, komandna mjesta, komunikacijska sjedišta, a namjenski je pravljen za gađanje ciljeva na visinama od nula do 15.000 metara visine i 20 kilometara daljine, i to vođenim raketama i topom sa velikom brzinom gađanja.\nPogodan je za odbranu od dronova, krstarećih raketa, protivradarskih projektila i niskoletećih aviona.\nPredsjednik Srbije Aleksandar Vučić izjavio je ranije da je Srbija jedina u regionu koja ima raketni sistem “pancir”, odbrambeno oruđe koje čini Srbiju jačom i njenu vojnu neutralnost suštinskom i istovremeno snaži političku poziciju.\nOn je rekao i da nema sumnje da će “pancir” biti istovremeno i razlog da se povećavaju pritisci na Srbiju.\nTags: pancir, rusija, srbija, vojska\nZa BiH i Đukanovića najbolje da se odgodi njegova posjeta /VIDEO/


Početak/Društvo/Novi prevoznici stigli u Niš\nU Gradskoj kući danas su potpisani ugovori između Direkcije za javni gradski prevoz i predstavnika prevoznika čiji će autobusi saobraćati na ulicama Niša. Od 1. februara Nišlije će se i zvanično, u narednih sedam godina, voziti autobusima prevoznika „Niš ekspres“, „Lasta“ iz Beograda i „Strela“ iz Obrenovca.\nSa prevoznicima ugovor je potpisao direktor Direkcije za javni gradski prevoz Milan Milić.\n„Ovo je kruna jedne aktivnosti koju je Direkcija sprovodila u prethodne dve godine, počevši od izrade studije o javnom prevozu, sprovođenja javne nabavke, do zaključenja ugovora, koji će biti znatno bolji od dosadašnjeg“, rekao je Milić.\nOn je dodao da ugovor podrazumeva nove, niskopodne autobuse, sa obaveznom rampom za osobe sa invaliditetom i klimom koja će u letnjim mesecima morati da radi.\nMilić je, takođe, izjavio da će biti uvedene i nove linije, kao i 400 hiljada kilometara više na godišnjem nivou.\n„Zonski tarifni sistem je umesto dosadašnje četiri podeljen na tri zone, treća i četvrta su spojene u jednu zonu, a cena karte je ostala kao i do sada za treću. Najbitnije pomeranje granice između prve i druge zone odnosi se na stajalište kod Trošarine, gde se završavala prva zona. Sada je ta granica pomerena do stajališta kod Ekonomske škole, tako da će svi koji idu do tamo plaćati cenu za prvu zonu“, izjavio je Milić.\nJoš neka stajališta iz druge zone pomerena su u prvu, prvenstveno na prigradskim linijama, rečeno je na konferenciji.\n„Lasta“, sa svojim strateškim partnerom „Strelom“, po prvi put će se naći na ulicama Niša. Direktor „Laste“ Vladan Sekulić obećao je kvalitetan prevoz.\n„Koliko smo odgovorno prišli ovom poslu, govori činjenica da smo, samo za ove potrebe kupili 25 novih vozila, koja će od 1. februara, biti na ulicama Niša“, poručio je Sekulić.\n„Lastini“ autobusi, pored klime i rampe za osobe sa invaliditetom, biće opremljeni i video nadzorom i USB punjačima, istaknuto je prilikom obilaska dva Lastina autobusa koji su bili parkirani ispred Gradske kuće.\nIz „Niš ekspresa“ poručili su da Niš, napokon, dobija prave prevoznike.\n„Delatnost javnog prevoza ima veliki značaj i obavezu. Za dobar gradski prevoz potrebna su dobra vozila, dobra logistika i ono što je najvažnije profesionalno bavljenje tim poslom“, rekao je zamenik generalnog direktora „Niš ekspresa“ Novica Tasić na potpisivanju ugovora.\nGradonačelnik Niša Darko Bulatović rekao je da je novi sedmogodišnji ugovor posledica svih zahteva, očekivanja i primedbi i sugestija građana Niša.\n„Verujem da je Direkcija uspela da sve primedbe koje smo mogli da čujemo u prethodnom periodu sublimira u novi ugovor, koji za posledicu ima nove autobuse, sa višim standardima, sa svom neophodnom opremom, veći broj polazaka i produženje linija“, istakao je Bulatović.\nDirekcija za javni gradski saobraćaj Javni gradski prevoz Lasta Niš Ekspres Novi prevoznici Strela\nZa prevoz putnika u Nišu zainteresovane četiri firme i jedan konzorcijum\nCene mesečnih kartica se vraćaju na staro


Vučić:Od oktobra institucionalizovan unutrašnji dijalog - Studio B\nVučić:Od oktobra institucionalizovan unutrašnji dijalog\nVučić:Od oktobra institucionalizovan unutrašnji dijalog Tanjug, Studio B\nPolitikaPolitika Pocetna 12. 09. 2017. 20:23:09\nPredsednik Srbije Aleksandar Vučić izjavio da će u oktobru početi nova faza unutrašnjeg dijaloga o KiM, i istakao da je vreme da počnemo da razgovaramo o Kosovu i Metohiji, jer je to suština naše političke sadašnjosti i naše budućnosti.\n„U zavisnosti od našeg odnosa prema KiM imaćemo sigurniju ili manje sigurnu ne samo sadašnjost, nego i budućnost“, rekao je Vučić u obraćanju građanima iz Predsedništva Srbije.\nOn je rekao da se dijalog institucionalizuje od oktobra i da će se odvijati u koncentricvcnim krugovima, te da očekuje da će biti tolerantan, uz poštovanje različitog mišljenja i uz učešće svih relevantnih aktera.\nIstakao je i da je pripremljen iztveštaj o svemu što je urađeno u poslednje četiri godine u dijalogu, i istaknuti svi važni datumi od 1998. godine i Kristofera Hila, pa nadalje.\nOd pitanja KiM nema bežanja\nPredsednik Srbije Aleksandar Vucić izjavio je večeras da će u oktobru početi nova faza unutrašnjeg dijaloga o KiM, i istakao da je vreme da počnemo da razgovaramo o Kosovu i Metohiji, jer je to suština naše političke sadašnjosti, i naše budućnosti.\n„Najviše srpske dece se rađa na Kosovu i Metohiji, jer ih je muka na to naterala, da ostanu na svojim ognjištima“, istakao je Vučić.\n„Tu inicijativu je pokrenuo Vuk Jeremić, tada je dijalog otišao iz UN i morali smo sve iz početka“, naveo je Vučić.\nNemam zaključak, imaću ga na kraju dijaloga\nPredsednik Srbije Aleksandar Vučić izjavio je večeras da je ponosan na politiku koja čuva Srbe na KiM, da će unutrašnji dijalog da se nastavi u oktobru i poručio da nema zakljčke unapred pripremljene, kao što to neki govore, ali će naravno na kraju reći svoj stav.\nPredsednik Srbije Aleksandar Vučić izjavio je večeras da je kao predsednik podržao odluku Srpske liste da uđe u kosovsku vladu.\nPrva opcija je, prema njegovim rečima, bila da podrže novu vladu novih, svežih snaga Albinja Kurtija ili Samoopredeljenja.\nVučić je ukazao da politički program pokreta Samoopredeljenje zahteva izmenu ustava sa ciljem odbacivanja Ahtisarijevog plana, čime bi se izbacili svi stranci, pa se postavlja pitanje ko bi štitio Srbe ako odu Kfor, Unmik i Euleks.\nTakođe, kako dodaje Samoopedeljenje se otvoreno zalaže za ujedinjenje Kosova i Albanije u Veliku Albaniju.\nIsto tako, dodaje da se Samoopredeljenje zalaže i za kosovsku vojsku.\n„Da li je Srpska lista trebalo da podrži stvaranje Velike Albanije ? Šta god da su uradili kritikovali bi ih oni koji sada kritikuju“, rekao je Vučić.\n„A kakav bi to izbor bio. Nikakav, jer bi se održali novi izbori na kojima bi Srpska lista imala manje glasova, a Kurti i Rharadinaj više. Ne mislite da šest do osam odsto stanovništav može da ima većinu u skupštini“, naglasio je Vučić.\n„Zamislite da su doneli odluku da se ide na nove izbore. Šta bi radili kada bi ih napadali južno od Ibra, ili ako bi poslali ROSU na sever Kosova“, rekao je Vučić podsetivši da se već jednom svađao sa zapadnim ambasadorom zbog ROSU na severu Kosova, nakon čega su povučene te jedincie.\n„Šta biste radili kada krenu da napadaju Srbe. Da palimo džamije kao 2008.zbog neodgovorne politike naših vlasti. Da ne bi moža ovi naši junaci koji su umrljani penom od piva ili kapućina išli svoje živote da žrtvuju“, kritikovao je Vučić dodajući da je najlakše biti neodgovoran.\n„Prvi put imamo nešto u svojim rukama od proglašenja samostalnosti“, rekao je predsednik Srbije.\n„Svakako nije više od osam odsto. Nažalost posle izgubljenog sukoba sa NATO, posle stravične NATO agresije, najveći broj Srba se iselio, i samo su na enklavama i na severu ostali da žive“, objasnio je on.\nVučić: Premijerka Brnabić ima moju punu podršku, u svemu\n„To su građani dobili zahvaljujući svom radu, ali i osmišljenoj politici Vlade Srbije. Kojima je to nedovoljno – glasajte za one koji će da kažu da mogu bolje, ali se sećam da, kada sam postao, premijer minimanlna plata je bila daleko niža. Kažu “mi smo jeftina radna snaga“, a danas imamo samo 12 odsto nezaposlenih, za razliku od 26 odsto kada su drugi bili na vlasti“, objasnio je Vučić.\nVučić: Uvek sam se borio protiv burazerske politike\nŽelja Karića da postane premijer je, legitimna, kaže, ali, kad je o biznisu reč – svi se moraju pomiriti s tim da se moraju poštovati procedure.\n„Borio sam se uvek protiv te burazerske trgovine u kojoj dogovorite da nešto uzmete po najmanjoj ceni“, naglasio je Vučić i istakao da ne zna da li su ti navodi o Kariću tačni.\n„Tako nešto neće biti dozvoljeno ni Kariću, a ni drugima“, zaključio je Vučić.\nU Njujorku,sledeće sedmice,i s Trampom\nVučić:Neću na Paradu, nisam zainteresovan…\nPredsednik Srbije Aleksandar Vučić izjavio je večeras da neće učestvovati u Paradi ponosa u nedelju i da za to nije zainteresovan.\n„Nisam ni raspoložen, ni zainteresovan – ni ne pada mi na pamet da idem na tu paradu. Ići će Ana sa nekoliko ministara, koji to žele…Ðorđević, Ružić, gradonačelnik Siniša Mali, on je svake godine tamo…“ rekao je Vučić na konferenciji za novinare.\nVučić je rekao da ima pametnija posla, a i da nema – ne bi, kaže, išao.\nU nedelju će inače imati dosta posla, a prisustvovaće i Vukovom saboru u Tršiću.